RTS :: "Dunavska strategija jača regionalnu saradnju"\nDruštvo "Dunavska strategija jača regionalnu saradnju"\n"Dunavska strategija jača regionalnu saradnju"\npetak, 12. okt 2018, 14:24 -> 17:34\nReka Dunav je važan resurs za Srbiju i druge podunavske zemlje i predstavlja širi okvir za regionalnu saradnju, rečeno je na trećem nacionalnom slušanju Strategije EU za Podunavlje (Dunavska strategija).\nNa slušanju Dunavske strategije u Domu Narodne skupštine je istaknuto da je cilj tog dokumenta jačanje regionalne saradnje, razvoj demokratskih institucija, zaštita životne sredine i ekonomski napredak podunavskih zemalja.\nPomoćnik ministra za evropske integracije Mihajlo Dašić rekao je da Dunavska strategija nije usmerena samo na reku Dunav već da predstavlja širi okvir za regionalnu saradnju.\n"Ovo geografsko područje prevazilazi državne granice i povezuje niz država koje imaju zajednički interes da sačuvaju i ojačaju čitav tok Dunava", istakao je Dašić.\nUkazao je da su glavni ciljevi Strategije dodatno povezivanje regiona, zaštita životne sredine, razvoj institucija i bezbednost regiona.\nDašić je ocenio da će sprovođenje Dunavske strategije kroz razvoj saobraćaja, obrazovanja i energetike i jačanje konkurentnosti uticati na bolji život građana podunavskih zemalja.\nNaveo je da je Dunavska strategija jedan od četiri makroregionalne strategije Evropske unije uz Baltičku, Jadransko-jonsku i Alpsku strategiju.\nSinger: Srbija kao kapija između Istočne i Zapadne Evrope\n"Srbija ima važnu ulogu kao kapija između Istočne i Zapadne Evrope, ali da bi se iskoristili puni potencijali neophodna je dobra saradnja između svih partnera i da postoje adekvatne procedure donošenja odluka, kao i dovoljno finansijskih sredstava", navela je Singerova.\nNaglasila je da su preduslov za dobru saradnju i kreiranje "dobrih politika" sposobne državne institucije, kompetentni i informisani akteri i poverenje među partnerima.\n"Podržavamo i ohrabrujemo i one koji promovišu projekte i one koji daju sredstva da imaju bolju saradnju i da kombinuju različite izvore finansiranja", rekla je Singerova.\nDodala je da je u junu ove godine započeta revizija Dunavske strategije i pozvala predstavnike Srbije da učestvuju u tom procesu.\n"Bilo bi dobro da Srbija ukaže koje dodatne vrednosti želi da postigne sa partnerima iz dunavskog regiona", naznačila je Singerova.\nStojković: Civilni sektor važan za implementaciju Strategije\nPotpredsednica Dunavskog građanskog foruma Danijela Stojković istakla je da Dunavska strategija pokriva sve segmente života, kao da taj dokument može da postane "alat" za jačanje demokratije i pospešivanje transparentnosti u radu institucija i bolje komunikacije između podunavskih država.\nIstakla je da je za implementaciju Strategije važno uključivanje civilnog sektora, i da je jedan od ključnih izazova uspostavljanje čvrstog i jasnog kanala komunikacije predstavnika državne uprave i civilnih organizacija.\n"Čeka nas zajednički poslovni poduhvat budući da se radi o velikom tržištu i da je Dunav možda i najvažniji resurs za Srbiju, ali i ostale podunavske zemlje", rekla je Stojković Jovanovićeva.\nEvropska komisija usvojila je aktuelnu Strategiju za Podunavlje, uz Akcioni plan, 2010. godine, a u njenoj izradi je učestvovalo 14 podunavskih zemalja među kojima je i Srbija.


PRVA ŽRTVA MALIH BOGINJA U SRBIJI: Mladić (20) preminuo u bolnici! – Plus Radio\nHome / Region / PRVA ŽRTVA MALIH BOGINJA U SRBIJI: Mladić (20) preminuo u bolnici!\nPRVA ŽRTVA MALIH BOGINJA U SRBIJI: Mladić (20) preminuo u bolnici!\nBy Plus Radio on 27/12/2017 Vrijeme: 10:16\nBEOGRAD – Dvadesetogodišnji mladić iz Beograda preminuo je jutros zbog komplikacija izazvanih malim boginjama na Klinici za infektivne i tropske bolesti, potvrđeno je u Kliničkom centru Srbije.\nPacijent je bio zbrinut na odeljenju intenzivne nege i to je prva žrtva malih boginja u Srbiji.\nKako prenose beogradski mediji, pacijent nije bio vakcinisan.\nU Srbiji je od početka oktobra do danas registrovano ukupno 630 slučajeva malih boginja, od kojih je 225 laboratorijski potvrđeno u Institutu „Torlak“, saopštio je u utorak Institut za javno zdravlje Srbije „Dr Milan Jovanović Batut“.\n← Previous Story Poljsku pogodio snažan zemljotres\nNext Story → Rusi uspostavili kontakt sa satelitom


Izašao novi broj „Parlamenta“ za period oktobar - decembar 2020. godine\nNovi broj „Parlamenta“, štampanog biltena Parlamentarne skupštine Bosne i Hercegovine (PSBiH) za period oktobar – decembar 2020. godine, donosi opširnu informaciju sa sastanka članova Kolegija oba doma PSBiH sa potpredsjednikom Evropske komisije i visokim predstavnikom Evropske unije za vanjske poslove i sigurnosnu politiku Josepom Borrellom, koji je u posjeti našoj zemlji boravio u povodu 25. godišnjice zaključivanja Dejtonskog mirovnog sporazuma.\n„Parlament“ piše da su članovi rukovodstva PSBiH u otvorenom razgovoru iznijeli različita viđenja aktuelnog političkog trenutka u Bosni i Hercegovini, ali i naglasili zajednički stav o potrebi ubrzanja evropskog puta BiH i dobijanja statusa kandidata za punopravno članstvo u Evropskoj uniji (EU). Kako je preneseno u tekstu, gospodin Borrell rekao je da jasna evropska perspektiva BiH i proces evropskih integracija predstavljaju pokretačku snagu za nastavak procesa pomirenja i jačanja povjerenja u našoj zemlji.\nU novom broju „Parlamenta“ objavljena je i vijest o sastanku rukovodstva Predstavničkog i Doma naroda PSBiH sa komesarom Evropske komisije za susjedstvo i proširenjeOliverom Varhelyiem.Kako bilten prenosi, evropski komesar predstavio je novi investicioni plan EU za ovu regiju, kojim zvanični Brisel ima namjeru da državama Zapadnog Balkana osigura 20 milijardi eura za projekte kroz garancije i 9 milijardi eura za grantove. Na sastanku se, kako prenosi „Parlament“, razgovaralo i o dinamici ispunjavanja 14 prioriteta Evropske komisije neophodnih za dobijanje kandidatskog statusa za članstvo BiH u EU.\n„Parlament“ izvještava i o održanom okruglom stolu na temu „Euroatlantske integracije i BiH: šta dalje?“,koji je održan u zgradi PSBiH.Bilten prenosi da je okrugli sto, kojeg su organizirali članovi Delegacije PSBiH u Parlamentarnoj skupštini NATO-a, okupio predstavnike zakonodavne i izvršne vlasti, NATO-štaba u Sarajevu, Komande EUFOR-a u BiH, akademske zajednice i civilnog sektora u cilju obnavljanja dijaloga o procesu euroatlantskih integracija BiH.\nŠtampani bilten PSBiH donosi i informaciju o održanoj tematskoj sjednici Komisije za ostvarivanje ravnopravnosti spolova Predstavničkog doma PSBiH, na kojoj je predstavljena analiza rezultata proteklih lokalnih izbora u BiH kroz rodnu perspektivu. Na tematskoj sjednici, koju je Komisija organizirala u saradnji s Agencijom za ravnopravnost spolova BiH, Ministarstvom za ljudska prava i izbjeglice BiH i projektom „Žene na izborima u Bosni i Hercegovini“, definirani su prijedlozi preporuka i zaključaka, koje će, na nekoj od svojih narednih sjednica, Komisija razmatrati i uputiti ih nadležnim državnim institucijama.\n„Parlament“ izvještava i o aktivnostima radnih tijela PSBiH i sadržajima sjednica oba doma PSBiH. Opširno se izvještava o sjednicama Privremene istražne komisije Predstavničkog doma PSBiH za utvrđivanje stanja u pravosudnim institucijama BiH, na kojima su članovi Komisije saslušali značajan broj svjedoka koji su govorili o stanju u bh. pravosuđu, s akcentom na rad Visokog sudskog i tužilačkog vijeća BiH, te iznosili svoje prijedloge u cilju poboljšanja tog stanja.


BUDUĆNOST #ZA5: Pokrenut projekat za lakše zapošljavanje mladih - Hej! magazin\nMy Time\t November 17, 2016\t No Comments\nBUDUĆNOST #ZA5: Pokrenut projekat za lakše zapošljavanje mladih\nOrganizacije „Centar E8“ i „Unija srednjoškolaca Srbije“ su započele veliki nacionalni projekat “Budućnost #za5”. Projekat ima za cilj da motiviše i podstakne srednjoškolce i studente da iskoriste svoj potencijal, budu proaktivniji u traženju zaposlenja i lakše dođu do svog prvog posla, a podržan je od strane Ministarstva omadine i sporta, Coca-Cola Fondacije i V+O Communication.\nDo kraja 2017. godine, u okviru projekta „Budućnost #za5“ biće organizovan niz edukativnih i informativnih aktivnosti. Srednjoškolci će moći da prisustvuju različitim predavanjima, tribinama i edukativnim radionicama i to u više od 10 gradova u Srbiji. Teme koje će biti obuhvaćene projektom su podeljene u pet kategorija, počev od predstavljanja modernih zanimanja, preko radionice #za5 – tokom kojih ćemo mlade spremati za susret sa budućim poslodavcem, do edukacija o preduzetništvu i svim onim temama na koji način mladi mogu da brzo i jednostavno pokrenu svoje poslovanje, rešavanje Case Studies i korišćenja modernih tehnologija u poslovne svrhe su takođe neke od tema koje će biti obuhvaćene ovim projektom.\nProjekat “Budućnost #za5” nastao je kao odgovor na veoma visoku stopu nezaposlenosti mladih (15-30 godina) koja iznosi čak 43% u Srbiji i činjenicu da mladima u proseku treba dve godine nakon završene škole/studija da nađu prvi posao. Pokrenut je danas, ne slučajno, već zato što se na današnji dan obeležava Međunarodni dan srednjoškolaca i studenata.


Podrška oštećenim poljoprivrednicima - Svrljiške novine\nPiše ,,Domaćinska kuća''\nSvrljig - Svrljig vesti - Podrška oštećenim poljoprivrednicima\nPomoć iz državnog paketa mera za otklanjanje posledica pandemije COVID-19 predvidjena je i za oko 450.000 registrovanih poljoprivrednih gazdinstva, ali još nije precizirana vrsta i način podrške, rekao je danas savetnik predsednika Privredne komore Srbije (PKS) Veljko Jovanović.\n„Među mogućim merama su pomoć u sadnom materijalu, olakšicama za nabavku goriva, delom u odlaganju i otpisu obaveza“, rekao je Jovanović.\n„Očekujemo pomoć iz Vladinog paketa mera za otklanjanje posledica pandemije i svakako bi nam dosta značilo odlaganje kreditnih obaveza“, rekao je Jakšić.\nDodao je da su skoro svi poljoprivrednici zaduženi, i da su iz „opšteg“ državnog paketa dobili pomoć kroz odlaganje kredita na tri meseca, ali da kao registrovani poljoprivrednici koji plaćaju sve poreze i doprinose, očekuju i dodatnu pomoć, namenjenu isključivo toj grani privrede.\n„Trebalo bi nastaviti s nekom vrstom subvencija, ali tako da se ne dodeljuju kao do sada svima koji imaju registrovana poljoprivredna gazdinstva, a nasledjenu zemlju izdaju u zakup i sede na trećem spratu solitera“, rekao je Jakšić.\nDodao je da se od ukupno 450.000 registrovanih gazdinstava poljoprivredom aktivno bavi oko 120.000 do 150.000. „Ako se pomoć usmeri preko subvencija svim registrovanim gazdinstva, to će biti bacanje para“, rekao je Jakšić.\nPrevPrethodnaDanas je Veliki Četvrtak\nSledećaSimbolika farbanja jajaNext


Prva Liga Srbije, XII kolo\nponedeljak, 20 januar 2014 17:06\nVažna pobeda na gostovanju\nEkipa ŽOK"Futog-a" je uspešno počela II deo takmičarske sezone u I ligi Srbije. U XII kolu I lige Srbije za seniorke, naša ekipa je ostvarila vrlo važnu pobedu u Kosjeriću, protiv ekipe OK"Crnokosa-Artos" sa rezultatom 1:3 po setovima 15:25, 25:22, 18:25, 18:25.\nPrva Liga Srbije, XI kolo\nsubota, 28 decembar 2013 11:11\nU poslednjem, XI kolu prvog dela I lige Srbije, ekipa ŽOK"Futog-a" je na gostovanju u Kragujevcu, protiv ekipe OK"Radnički" doživela drugi uzastopni ubedljiv poraz sa rezultatom 3:0 po setovima 25:17, 25:14, 27:25.\nPrva Liga Srbije, X kolo\nponedeljak, 16 decembar 2013 12:05\nPoraz u derbiju!\nU X kolu I lige Srbije, ekipa ŽOK"Futog-a" je, u gradskom derbiju, doživela neočekivan i ubedljiv poraz od ekipe OK"Varadin-Vojvodina" sa rezultatom 0:3 po setovima 23:25, 15:25, 17:25. Neobjašnjivo slaba igra naše ekipe, sa puno grešaka, bez imalo hrabrosti i želje, nisu mogli doneti ništa više do ubedljivog poraza.\nPrva liga Srbije, IX kolo\nnedelja, 08 decembar 2013 16:58\nU IX kolu I lige Srbije, ekipa ŽOK"Futog-a" je ostvarila četvrtu uzastopnu pobedu, ovoga puta u gostima, protiv ekipe OK"Mladost" iz Inđije, sa rezultatom 0:3 po setovima: 10:25 , 16:25 , 21:25. Dobra igra naših igračica i rutinska pobeda, koja nas zadržava u gornjem delu tabele.\nPrva Liga Srbije, VIII kolo\nnedelja, 01 decembar 2013 12:51\nFutoška simfonija pod dirigentskom palicom trenera Đurića!\nU VIII kolu I lige Srbije, ekipa ŽOK"Futog-a" je ostvarila ubedljivu pobedu protiv ekipe OK"Valjevo" sa rezultatom 3:1 po setovima: 25:17 , 20:25 , 25:14 , 25:13. U maestralnoj igri naših igračica, pod vođstvom trenera Đurića, zabeležili smo vrlo važnu pobedu, koja nam donosi plasman u gornji deo prvenstvene tabele.


Rudari izašli iz jame Stranjani, sledi njeno zatvaranje\nVršilac dužnosti direktora Rudnika mrkog uglja Zenica Edin Pašić izjavio je da je okončan protest rudara pogona "Stranjani" i da počinje zatvaranje te jame. "Svi rudari su napustili jamu i dole se nalaze samo inspektori", rekao je Pašić.\nNIKO NE ZNA ŠTA DALJE Rudari nakon 48 sati konačno izašli iz jame kod Zenice\nRudari koji su 48 sati proveli u jami Stranjani jutros su izašli na površinu kako bi nastavili interne dogovore oko daljih aktivnosti na realizaciji svojih planova. Ova informacija portalu Klix je potvrđena od komorata koji su kazali da se nalaze u krugu pogona Stranjani Rudnika ...\nZaposlenici jame Stranjani ranije su odbili izaći iz jame u znak protesta zbog najavljenog zatvaranja pogona. Zbog straha da će ostati bez posla ili da će biti raspoređeni u jamu Raspotočje, 72 rudara su u utorak odbila izaći iz jame nakon završene smjene FENA Vršilac dužnosti ...\nOva informacija portalu Klix.ba je potvrđena od komorata koji su kazali da se nalaze u krugu pogona Stranjani Rudnika mrkog uglja Zenica te da su u toku interne aktivnosti na prikupljanju potpisa za punomoć pokretanju tužbe protiv nadležnih zbog neplaćenih doprinosa i drugih ...


OFK Alakince na pragu liderske pozicije u Zoni Jug | VRANJENEWS\nOFK Alakince na pragu liderske pozicije u Zoni Jug\nFoto OFK Alakince\nVranje - Pobedom za vikend nad ekipom Budućnosti iz Orašja (2:1), OFK Alakince iz istoimenog mesta kod Surdulice primaklo se nakon odigranog 21. kola na samo četiri boda zaostatka iza prvoplasirane Sloge iz Leskovca, sa realnim šansama da Alakinčani na kraju sezone bude prvci fudbalske Zone Jug.\nSloga, osim što ima utakmicu više i pauziraće u narednom kolu (zbog neparnog broja klubova u ovoj ligi) već 18. aprila dolazi u Alakince gde će domaćini imati priliku da je prestignu i sedam kola pre kraja prvenstva zauzmu prvu poziciju na tabeli Zone Jug.\nOd preostala dva tima iz Pčinjskog okruga u ovom rangu takmičenja vrednu pobedu zabeležila je FK Vranjska Banja koja je kao domaćin savladala Jedinstvo iz Grdelice sa 1:0.\nNebeski anđeli, tim Vojske Srbije iz Vranja, izgubili su na gostovanju od Jedinstva u Gornjem Stopanju sa 3:1.\nUtakmica je rešena u prvom delu igre kada je domaćin postigao sva tri gola.\nVisok poraz "anđela" donekle je počasnim golom ublažio Petar Petrović u poslednjim trenucima utakmice.\nRezultati 21. kola Zone Jug. Foto printscreen Srbijasport\nPrvoplasirana Sloga posle 21. kola ima 47, OFK Alakince 43 boda, Nebeski anđeli su osmi sa 28, a Vranjska Banja deveta sa 27 osvojenih bodova.\nDerbi Pčinjskog okruga u narednom kolu Zone Jug odigraće Nebeski anđeli i Vranjska Banja, dok će Alakinčani odigrati tešku utakmicu u Žitorađi protiv istoimenog domaćeg kluba koji je trenutno deseti na tabeli.\nSamo prvoplasirani tim iz ove lige na kraju sezone ulazi u Srpsku ligu Istok.\nPROPOZICIJE ZA ISPADANJE I POPUNU LIGE\nPo završetku prvenstva 2020/2021. godine iz Zone Jug u Srpsku ligu Istok preći će samo prvoplasirani tim. Od naredne sezone Zona Jug (kao i Istok, Zapad i Centar) biće formirane po teritorijalnom principu i imaće po 14 klubova (sada imaju po 16). U Zonu Jug plasiraće se samo prvoplasirani klubovi na tabelama FS Pčinjskog okruga, FS Jablaničkog okruga, FS Topličkog okruga i Okružne lige FS KiM. Kao i klubovi koji ispadnu iz Srpske lige Istok, a pripadaju teritoriji Zone Jug. Po završetku aktuelnog prvenstva iz Zone Jug ispašće pet poslednjeplasiranih klubova i još onoliki broj najslabije plasiranih čija će mesta zauzeti ekipe koje se eventualno vrate iz Srpske lige Istok, a pripadaju teritoriji predmetne zone. Ukoliko se i nakon primene odredaba pravilnika o takmičenju u Zoni Jug pojave upražnjena mesta za takmičarsku sezonu 2021/2022. do ukupnog broja od četrnaest klubova, koliko će imati liga od naredne sezone, o popunjavanju upražnjenih mesta odlučivaće Izvršni Odbor Fudbalskog saveza Regiona istočne Srbije (FSRIS) posebnom odlukom.


Rot: EU mora prihvatiti pregovore sa Albanijom i SMakedonijom\nTanjug 25. februara 2020. 12:03\nTIRANA – Zapadni Balkan je strateški partner EU i novi pristup proširenja mora sada, bez daljnjeg odgađanja, otkljucati evropski put zemalja u regionu, izjavio je danas nemacki ministar za Evropu Mihael Rot na Tviteru.\n„Oni koji su odlucni da se pridruže i prođu sve potrebne reforme biće prihvaćeni za pristupne pregovore, poput Severne Makedonije i Albanije“, rekao je on tokom sastanka ministara opštih i evropskih poslova (PES GAC) u Briselu.\nPrema njegovim rečima, predvidivost je od suštinskog znacaja za izgradnju dugotrajnog odnosa sa regionom, a Evropa mora da ispuni svoje obaveze.\nStav ministara PES je da revidirani proces proširenja mora konacno otvoriti vrata za pregovore o pristupanju sa zemljama koje ispunjavaju kriterijume“, prenosi albanska agencija ATA.\nProgresivni ministri evropskih poslova sastali su se pre pocetka današnjeg Saveta za opšte poslove kako bi razgovarali o proširenju. Ministri su se takođe sastali sa evropskim komesarom Paolom Đentilonijem i razmenjili mišljenja o reviziji evropskog ekonomskog upravljanja.


Reakcije na hašku presudu petorici srpskih funkcionera - Klix.ba\n27.2.2009. u 10:02\nVećina političara u Srbiji ocijenila je da su petorici bivših visokih srpskih funkcionera koji su u Haagu proglašeni krivim za ratne zločine na Kosovu izrečene previsoke kazne zatvora, dok rukovodstvo Kosova za sada izbjegava komentirati presudu.\nSrbijanski premijer Mirko Cvetković izjavio je da su kazne neprimjereno visoke, "posebno ako se ima u vidu činjenica da je pred istim sudom oslobođen Ramush Haradinaj, nakon što su ubijen neki od svjedoka koji su mogli da ga inkriminiraju".\nOn je najavio da će Srbija pomoći osuđenima da se u skladu s pravilima Haškog suda (ICTY) žale na presudu u roku od 30 dana.\n"Bez obzira na to neslaganje, mi principijelno podržavamo Haški sud i smatramo da svaki pojedinac i zločinac ima svoje ime i prezime", rekao je Cvetković.\nDržavni sekretar u srbijanskom ministarstvu za Kosovo Oliver Ivanović rekao da ne može vjerovati u pravičnost suda koji "tako drastično" kažnjava srpske generale, a ne kažnjava one na albanskoj strani koji su ratovali protiv Srba.\nIvanović je u izjavi za BBC rekao kako je potrebno da se Srbi suoče sa činjenicom da su u njihovo ime činjeni zločini, ali da je zarad pomirenja i budućnosti potrebno da se sa svojom prošlošću suoče i drugi narodi na prostoru bivše Jugoslavije i da svi koji su činili zločine snose adekvatne posljedice.\nPredsjednik Nacionalnog savjeta Srbije za saradnju s ICTY-em Rasim Ljajić predviđa da će presuda "uticati na porast antihaškog raspoloženja u Srbiji".\n"Neminovno je da će u našoj javnosti ova presuda izazvati poređenje s oslobađajućom presudom Ramushu Harajdinaju. To će dodatno pojačati utisak o dvostrukim aršinima ICTY-a", rekao je Ljajić.\nPotpredsjednik vlade Srbije Ivica Dačić ocijenio je kako presuda potvrđuje "da je to od početka bio politički proces" koji je "služio legitimiranju mišljenja koje je i tada vladalo, i zbog čega je i bombardirana naša zemlja".\n"Naše je stanovište, kao države, da treba kazniti sve one koji su počinili ratne zločine, ali apsolutno je sigurno da država Srbija nije sistematski vršila ni genocid, ni zločine nad drugim narodima", rekao je Dačić.\nGlasnogovornik Demokratske stranke Srbije Andreja Mladenović ocijenio je da presuda ima za cilj da "opravda agresiju NATO-a na Srbiju i zločine koje su NATO i albanski teroristi počinili".\nLider Srpske napredne stranke Tomislav Nikolić je pak rekao da u ICTY-u "nisu mogli naći individualne zločine, pa su optužili veliku grupu ljudu za zajednički zločinački poduhvat i birali na koliko će koga da osude".\nŠef poslaničke grupe Srpske radikalne stranke u skupštini Srbije Dragan Todorović izjavio je da je presuda sramna i da su, prema računici SRS-a, Srbi pred ICTY-em do sada ukupno osuđeni na oko 920 godina.\n"Vjerovatno će se ta cifra popeti na hiljadu godina, i to je potpun zločin koji su počinile prije svega SAD i EU protiv Srbije i srpskog naroda", rekao je Todorović.\nIzricanje presude u Haagu u Prištini u četvrtak nije izazvalo veliku pažnju ni u medijima ni među političarima.\nRadio-televizija Kosova je prenosila dio izricanja presude, a građani koji su to gledali u kafićima i restoranima novinarima su rekli da odluku ICTY-a doživljavaju kao satisfakciju, iako nedovoljnu, za patnje koje su preživjeli 1999. godine.\nNa drugoj strani, jedna Albanka koja je izbjegla u Britaniju nakon što su joj srpske snage na sjeveru Kosova 1999. godine ubile nekoliko članova porodice, izrazila je u razgovoru za BBC razočaranje zbog oslobađajuće presude bivšem predsjedniku Srbije Milanu Milutinoviću.\nPredsjednik Kosova Fatmir Sejdiu rekao je u Washingtonu, gdje se sastao s američkom državnom tajnicom Hillary Clinton, da prihvata presudu Haškog suda.\nPotpredsjednik kosovske vlade Hajredin Kuchi ocijenio je da odluka sudskog vijeća predstavlja lekciju za sve one koji čine zločine protiv drugih naroda.\nZdravstveno stanje ranjene bebe vrlo teško\n27.02.2009. u 10:13\n27.02.2009. u 09:46


Vojvodina je danas poražena od Napretka rezultatom 1:0\n- Prerani gol je opredelio dalji tok utakmice i na to nismo odgovorili kako treba, a u prvom poluvremenu smo imali i dosta sreće. U drugom delu meča smo imali inicijativu i maksimalno iskontrolisali igru, ali nismo uspeli da dođemo do izjednačenja i eventualnog preokreta. Međutim, moram da čestitam momcima iz obe ekipe, jer ovo su bili totalno nefudbalski uslovi, na koje se konstantno žalimo. Znam da to nema nikakve veze, ali bilo bi lepo kada bismo mogli da igramo fudbal u nekim drugim uslovima, odnosno da se naprave kriterijumi da tereni i stadioni koji ih ne ispunjavaju se modifikuju tako da na terenu može da se pruži ono što je publika došla da vidi. Ekipi Napretka i mom kolegi Kosanoviću čestitam na zasluženoj pobedi i želim im sve najbolje u daljem toku prvenstva – izjavio je Stolica.\nU narednom kolu, Vojvodina će na svom terenu dočekati ekipu Crvene zvezde, a taj meč igraće se u sredu od 18 časova.


POTVRĐENO Supertalentovani SIN ZVEZDINE LEGENDE novi košarkaš PARTIZANA\nKao što je Blicsport i najavio prošle sedmice, Košarkaški klub Partizan potvrdio je danas dolazak talentovanog mladog igrača Uroša Trifunovića, sina bivšeg košarkaša crveno-belih Aleksandra Trifunovića.\nTrifunović je visok 200 centimetara i igra na poziciji beka. Rođen je 5. decembra 2000. godine u Beogradu. Igrao je u mlađim kategorijama Zemuna i Mege, a prošlu sezonu proveo je u turskoj Pinar Karšiaki iz Izmira.\nNa nedavno završenom Evropskom prvenstvu za igrače do 18 godina, sa prosekom od 10 poena, 4,4 asistencije i 2,3 skoka po utakmici, bio je jedan od najboljih igrača srpske reprezentacije. U poslednjem minutu finala tog takmičenja, postigao je odlučujući koš za pobedu protiv domaćina Letonije.\nJASAN ODGOVOR PREDSEDNIKA PARTIZANA Mijailović: Preuzeli smo konkretne korake i pre odluke BAT-a\nSin bivšeg košarkaša Crvene zvezde Aleksandra Trifunovića jedan je od najvećih talenata iz generacije 2000. u koju spada i Marko Pecarski, član crno-belih.\nSRBIJA NE MORA DA BRINE ZA BUDUĆNOST Ovi momci su suvo zlato naše košarke /VIDEO/\nBACKO STETA ! Partizan ima njuh za talente ali ih dosta upropasti kao i Zvezda


Vučić: Ne menjamo poziciju ni Rusiji, ni prema EU - ebart\nVučić: Ne menjamo poziciju ni Rusiji, ni prema EU\nSrbija svoju poziciju prema Rusiji neće menjati i uveren sam da to neće ugroziti naš put prema EU, kaže za "Večernje novosti" premijer Aleksandar Vučić.\nPredsednik Vlade Srbije je, takođe, uveren da će Srbija otvoriti poglavlja 32 i 35 pregovora sa Evropskom unijom još u toku ove godine.\n"Srbija je ozbiljnom i odgovornom politikom potvrdila svoju nezavisnost i suverenost u odlučivanju i naš posao je da istrajemo, jer je to najbolje za naše građane. Zato svoju poziciju prema Rusiji nećemo menjati i uveren sam da to neće ugroziti naš evropski put", rekao je Vučić.\nUpitan da li Srbija zaista može da ostane po strani u vrtlogu novog hladnog rata, i predsednik Vlade je rekao da će Srbija uvek poštovati stavove drugih.\n"Ali narod nas je birao da sprovodimo politiku srpskih interesa, a ne interesa stranih zemalja. To je naš odgovor danas, biće i sutra", istakao je premijer.\nPovodom mogućnosti da Brisel prekine evrointegracije ako Srbija ne okrene leđa Moskvi, on ističe da se Srbija nalazi na evropskom putu, voljom svojih građana i da će taj put nastaviti.\n"Neke stvari smo već uradili, ali mnogo obaveza je pred nama i uveren sam da ćemo imati snage da te obaveze ispunimo i Srbiju uvrstimo u red moderno uređenih evropskih zemalja", napomenuo je premijer.\nUpitan da li mu je ruski predsednik Vladimir Putin obećao neke konkretne ekonomske beneficije ako se ne priključimo sankcijama EU, Vučić kaže:\n"Naš razgovor je bio otvoren i prijateljski. Srbija nije i ničim neće ucenjivati Rusiju. Ali naravno, razgovarali smo svim našim poslovima, o svim evropskim pitanjima koja vezuju dve zemlje i uveren sam, napravili dobar temelj za povećanje naše saradnje na energetskom planu, u oblasti izvoza naših poljoprivrednih proizvoda, kao i unapređenje građevinskih industrija dveju zemalja. Odnos sa predsednikom Putinom je iskren i bez tajni ili bilo kakve zakulisne politike".\nPovodom spekulacija da će Berlin tražiti da Srbija ne ometa prisustvo Kosova u UN, da bi počelo otvaranje pregovaračkih poglavlja sa EU, premijer ukazuje da "u Srbiji uvek ima mnogo spekulacija".\n"Berlin to nikada nije tražio od Srbije. Verujem u reč Angele Merkel i siguran sam da će Srbije otvoriti poglavlja 32 i 35 još u toku ove godine".\nUpitan da li ćemo biti prinuđeni da prodamo Telekom i može i EPS uskoro da dobije strateškog partnera, on je rekao da zemlja nema problem sa likvidnošću i ne mora ništa da prodaje, dodavši da je privatizacija Telekoma dobra za Srbiju, a ne bilo kakav iznuđeni potez.\nPovodom Železare Smederevo, on je rekao da se razgovara sa više kompanija i traži najpovoljnije rešenje.\nNa pitanje postoji li u Vladi saglasnost da Milan Beko preuzme Železnice Srbije, uz sugestiju da je ministarka Zorana Mihajlović navodno organizovala neku vrstu sabotaže u Železnicama da Beko ne bi došao, Vučić je rekao da takve glasine uopšte ne komentariše.\n"Nepošteno je što u Srbiji niko ne meri rezultate, već je sve svedeno na lični odnos... Na krijem da nemam ličnih simpatija prema srpskim tajkunima, ali sama veoma zainteresovan da rezultati srpskih železnica budu dvostruko ili trostruko bolji. Za mene, politika nije marketing, već rezultat i postizanje cilja", rekao je Vučić\nOn je, upitan da li se već za pola godine može očekivati rekonstrukcija Vlade, rekao kratko: "Posle šest meseci procenjivaćemo naše prolazno vreme".


Građani potpisivali “Sporazum sa narodom” na protestu “1 od 5 miliona” u Beogradu – На вези\nGrađani potpisivali “Sporazum sa narodom” na protestu “1 od 5 miliona” u Beogradu\nNa jedanaestom protestu „1 od 5 miliona“ u Beogradu građani su masovno potpisivali „Sporazum sa narodom“ iza kojeg je stala udružena opozicija, i svojim potpisom dali saglasnost za zajedničku borbu kojoj je cilj promena ne samo lične vlasti Aleksandra Vučića, već promena sistema.\nUčesnici večerašnje šetnje nosili su transparente: „Pozlilo nam je od tvojih uspeha“, „Istina je dragocena zato je retko koristiš“, „Vučiću super si, ali sada idi“, „Vučić je najhrabriji na svetu, jer se ničega ne stidi“. Građanima su deljeni primerci „Sporazuma sa narodom“, sa objašnjenjem na šta se opozicija obavezuje u slučaju dolaska na vlast, a građani su ih potpom potpisivali i ubacivali u kutije.\nNovinar Srđan Škoro je rekao da su građani 19. januara tražili da opozicija predloži kako će biti kontrolisani i smenjeni, ako dođu na vlast i kako će izgraditi sistem, a da je opozicija dala Sporazum sa narodom.\n„Ovaj sporazum je potpisala opozicija, danas je na nas red“, rekao je Škoro i najavio da će se kutije za potpisani sporazum nalaziti i večeras ispred Skupštine Srbije.\nNajpre se opozicija obavezala, a od večeras i građani masovno potpisuju #SporazumSaNarodom.\nJer cilj nam je zajednički: Promeniti sistem, a ne samo Vučićevu vlast!#1od5milliona #PočeloJe pic.twitter.com/FKsYsePhm1\n— Savez ZA Srbiju (@SavezZaSRB) February 16, 2019\nPrelević: Vučić je zaboravio da je Milošević bio naš kondicioni trener\nNa početku protesta građanima se obratio advokat Božo Prelević.\nPrelević je u ime građana zatražio da vlast poštuje sopstveni Ustav, zakone i prihvaćene konvencije koji garantuju pravo na pravovremene informacije, nezavistan sud, demokratske institucije, fer izbore.\n„Ne smemo i nećemo odustati od borbe za normalnu Srbiju. Misli Vučić da ćemo se umoriti, da ćemo posustati. On je zaboravio da je nama kondicioni trener bio Slobodan Milošević. Građanski protesti daju rezultate, protestuje se u 60 gradova Srbije.\nSporazum sa narodom, napuštanje parlamenta, odluka da se ne ide na izbore, bude Srbiju“, istakao je Prelević i dodao da Srbija mora da vrati moral u estradizovane institucije i politiku.\nNakon Prelevića građanima se obratio predstavnik Udruženja za zaštitu ustavnosti i zakonitosti Savo Manojlović.\n„U unutrašnjnosti Srbije u kuće ljudi ulaze nabildovani, tetovirani kriminalci i pitaju ih za koga ćete da glasate. Dok jedan od nas nije bezbedan, niko nije bezbedan“, rekao je Manojlović.\nOn je istakao je da građani ne žele da u Srbiji bilo ko bude proganjan zbog sopstvenog mišljenja.\nOvo je budučnost Srbije!#SporazumSaNarodom#1od5milliona #PočeloJe pic.twitter.com/lGeUC6GqB9\nTrake „Jedan od pet miliona“ i „Počelo je“ na zgradi Predsedništva\nKada je početak kolone oko 19 i 35 časova stigao pred Skupštinu Srbije, uz paljenje baklji i glasno vikanje „Vučiću lopove“, reporter Danasa javio je da je začelje šetnje tek na Terazijama.\nDemonstranti su na ulaz Narodnog parlamenta raširili transparente „Počelo je“, „Jedan od pet miliona“ i „Sloboda = istina“, a postavljene su kutije za potpisivanje Sporazuma sa narodom, nakon čega je ovde i završen protest.\nOrganizatori su, uz poruku „Da nam se više nikad nijedan Vučić ne desi“ pozvali građane da i u narednim danima potpišu sporazum putem internet stranice, ili na narednim protestima u svim gradovima Srbije.\nTri meseca od početka protesta\nProtestne šetnje održavaju se u Beogradu svake subote već tri meseca pod parolom „Jedan od pet miliona“ sa brojnim kritikama na račun vlasti dok se kao glavni zahtev traži ostavka predsednika Srbije Aleksandra Vučića.\nPored toga građani najviše nezadovoljstva iskazuju prema radu javnog medijskog servisa Radio televizije Srbije, kao i zbog neistraženih napada na poltičke neistomišljenike.\nOni svake subote ponavljaju zahteve da se otkriju počinioci i nalogodavci ubistva Olivera Ivanovića, lidera inicijative SDP sa Kosova, napada na Borka Stefanovića, lidera Levice Srbije i procesuiraju počinioci svih ostalih krivičnih dela.\nPrvi protest u Beogradu održan je pod parolom „Stop krvavim košuljama“ kao reakcija na napad na Borka Stefanovića u Kruševcu a kasnije se pretvorio u masovni bunt građana širom Srbije.\nOva vest Građani potpisivali “Sporazum sa narodom” na protestu “1 od 5 miliona” u Beogradu je objavljena na Savez za Srbiju.\n← Bravo Srbobran! #Srbobran #1od5milionapic.twitter.com/bJVisL9P3u\nZlatni medved Lapidovom filmu o nacionalnom identitetu →


Uzmi račun i pobedi | Sednica Koodinacionog tela za sizbijanje sive ekonomije\nMinistar finansija Siniša Mali predsedavao je danas sednicom Кoordinacionog tela za suzbijanje sive ekonomije koja je održana u zgradi Vladi Republike Srbije. Sednici su prisustvovali ministar poljoprivrede, šumarstva i vodoprivrede Branislav Nedimović, ministar za rad, zapošljavanje, boračka i socijalna pitanja Zoran Đorđević ministar državne uprave i lokalne samouprave Branko Ružić, kao i predstavnici Ministarstva pravde, Ministarstva građevinarstva, saobraćaja i infrastrukture, Ministarstva trgovine, Republičkog sekretarijata za javne politike i NALED-a.\nČlanovi Кoordinacionog tela su na današnjoj sednici razmatrali u kojoj meri su realizovane aktivnosti koje su deo Akcionog plana za sprovođenje Nacionalnog programa suzbijanje sive ekonomije 2019-2020, koji je Vlada Republike Srbije usvojila u aprilu ove godine.\nAkcioni plan sadrži 36 mera i 153 aktivnosti, a prvi izveštaj dostavljen je članovima Vlade početkom avgusta, sa informacijama o aktivnostima čiji je rok za završetak bio drugi kvartal 2019. godine.\nMinistar Siniša Mali, koji je i predsednik Кoordinacionog tela za suzbijanje sive ekonomije, je drugim članovima predstavio dosadašnje rezultate, i istakao da je od 27 aktivnosti čiji je rok za realizaciju drugi kvartal 2019. godine, 14 aktivnosti realizovano, što predstavlja 52%, kao i da je šest aktivnosti delimično realizovano.\nMali je dodao da to jeste dobar rezultat, ali da je cilj da sve aktivnosti budu sprovedene u predviđenom roku.\nNa sastanku je posebno istaknuto da su već započele aktivnosti na zatvaranju nelegalnih šljunkara, koje potpuno nezakonito koriste vodne resurse. Do sada su zatvorene četiri šljunkare širom Srbije, a preduzete su mere da bude zatvoreno još tri u skorijem periodu.\nPoseban fokus Кoordinacionog tela je na poljoprivredi, s obzirom da je u tom sektoru bilo najviše neprijavljenih radnika. Кada je reč o prijavljivanju sezonskih radnika u poljoprivredi, na sastanku je istaknuto da je ove godine do sada prijavljeno čak 20.500 radnika, dok je tokom 2017. godine ukupno prijavljeno 3.585. Naime, prethodnim akcionom planom je predviđena mnogo jednostavnija i lakša procedura za njihovo prijavljivanje.\nNa sednici su zatim razmatrane aktivnosti čiji je rok za realizaciju treći i četvrti kvartal, a sastanak Stručne grupe, koja deluje u okviru ovog tela, je zakazan za septembar.\nPosebno je naglašeno skeniranje javno dostupnih internet portala, društvenih mreža i drugih e-platformi preko kojih se subjekti organizovano oglašavaju i nelegalno vrše prodaju preko interneta za posebno definisane proizvode, a koje bi trebalo da bude realizovano u trećem kvartalu ove godine.\nMinistar Mali je napomenuo da je jedan od prioriteta Ministarstva finansija u četvrtom kvartalu usvajanje izmene i dopune Uredbe o paušalnom oporezivanju radi uvođenja konsolidovane naplate poreza i automatizovanog obračuna paušalnog oporezivanja. Poreska uprava je pokrenula pripreme za početak projekta za novi sistem paušalnog oporezivanja i plan je da se od 2020. godine počne primena novog sistema oporezivanja za paušal. Poreska uprava je izvršila analizu poslovnog procesa i dala smernice razvoja sistema, zaključio je ministar Siniša Mali.


Stejt department: Korupcija i nasilje nad novinarima i LGBT populacijom i dalje problem u Srbiji – Centar za razvoj lokalnih medija\nLjudska prava u Srbiji suočena su sa problemom korupcije u vlasti, uključujući i među visokim zvaničnicima, kao i nasilja nad novinarima, ali i nad pripadnicima LGBT zajednice, ocenjeno je u izveštaju američkog Stejt departmenta o stanju ljudskih prava u 2018. godini, koji je objavljen večeras.\nNa početku izveštaja navodi se da još nije napravljen bilo kakav značajni napredak ka ostvarivanju pravde za žrtve u slučaju nestanka i ubistva trojice braće Bitići 1999. godine, a da vlasti u Beogradu navode da nastavljaju istragu.\nU Izveštaju Evropske komisije o Srbiji za 2018. navodi se da je zemlja postigla određeni napredak u borbi protiv korupcije, uprkos brojnih izveštaja o postojanju korupcije, dodaje se u izveštaju. Međutim, uprkos izjavama vlasti da se bore protiv korupcije, Agencija za borbu protiv korupcije i nevladina organizacija Transparentnost Srbija nastavljaju da ukazuju na nedostatak transparentnosti vlade.\nUstav predviđa slobodu izražavanja, uključujući štampu, ali nedostatak transparentnosti vlasništva nad medijima, nastavak učešća vlade u medijskom vlasništvu kao i pretnje i napadi na novinare ugrožavaju njihove slobode. Nezavisni posmatrači tvrdili su da je 2017. bila jedna od najgorih godina za slobodu štampe u zemlji i da je trend smanjene slobode medija nastavljen tokom naredne 2018. Iako postoje nezavisni mediji, pritisak vlasti na medije se produbljuje uz kontrolu koja se sprovodi i preko prihoda od reklamiranja i izdvajanja (iz budžeta) putem donacija piše u izveštaju.\nUstav predviđa nezavisno sudstvo, ali sudovi su i dalje podložni korupciji i političkom uticaju. Evropska komisija u izveštaju za 2018. navodi da iako ima određenog napretka, prostor za politički uticaj na pravosuđe izaziva zabrinutost. Ustav i zakoni predviđaju pravo na pravično i javno suđenje i nezavisno sudstvo uglavnom poštuje to pravo. Siromašni optuženi su teškom mukom obezbeđivali advokate, jer Srbija nema funkcionalan sistem besplatne pravne pomoći u svim situacijama.\nU izveštaju se navodi da je policija povremeno tukla pritvorene i maltretirala osumnjičene, obično za vreme hapšenja ili privođenja u pogledu dobijanja priznanja. Istovremeno mnogi zatvori i pritvorni centri ne ispunjavaju međunarodne standarde, navodi se u izveštaju. Oko 28.000 policajaca u zemlji ima odgovornost za sprovođenje zakona i održavanje reda u zemlji i u nadležnosti su Ministarstva unutrašnjih poslova, napominje se u izveštaju.


TiktTok VARA TINEJDŽERE U SAMO-DIJAGNOZAMA | Radio Šabac\nHomeSve vestiTiktTok VARA TINEJDŽERE U SAMO-DIJAGNOZAMA\nTiktTok VARA TINEJDŽERE U SAMO-DIJAGNOZAMA\nPored nasrtaja na mentalno zdravlje tinejdžera sadržajem ove mreže, veličajući BDSM, čudan seks i druge pohotne teme, na veliku žalost odgovornih roditelja svuda, TikTok se takođe suočava sa kritikama jer ubeđuje tinejdžere da imaju (ponekad retke) mentalne poremećaji, sve od ADHD-a do graničnog poremećaja ličnosti, i ostalo.\nVest se prvobitno pojavila u WSJ-u, koji je razgovarao sa nekoliko srednjoškolaca tinejdžera o njihovim iskustvima sa aplikacijom. Jedna, mlada žena po imenu Samanta Fridly, koja tvrdi da joj je depresija dijagnostikovana sa 10 godina, rekla je za WSJ-u da je ostala budna do 03:00 ujutru dok je gledala beskonačan niz video snimaka o BDP-u i drugim retkim poremećajima kao što su bipolarni poremećaj i višestruko- poremećaj ličnosti.\nMnoge od ovih video snimaka snimaju tinejdžeri ili dvadesetogodišnjaci koji pokušavaju da se prikažu kao “stručnjaci”, ali koji u stvari nemaju formalno iskustvo u lečenju mentalnih bolesti. Neki su podsticali gledaoce da sami postavljaju dijagnozu kod kuće, ubeđujući mlade upečatljive odrasle osobe da imaju ozbiljne poremećaje.\nTo postaje problem jer mladi ljudi koji uspeju da ubede sebe da imaju ove poremećaje mogu biti u većem iskušenju da se prepuste graničnom ponašanju u pokušaju da ubede sebe i druge da je dijagnoza legitimna.\nTikTok video snimci koji sadrže hešteg #borderlinepersonalitidisorder su pregledani skoro 600 MM puta. Međutim, veruje se da samo 1,4% odrasle populacije SAD doživljava ovaj poremećaj, prema Nacionalnoj alijansi za mentalne bolesti.\nSamanta Fridley, WSJ\nPoremećaj višestruke ličnosti (inače poznat kao disocijativni identitet) je još ređi i pogađa 1% populacije, prema Klivlendskoj klinici. Video snimci koji sadrže hešteg #dissociativeidentitidisorder su pregledani više od 700 miliona puta na TikTok-u. Mnogi video snimci prikazuju tinejdžere i mlade odrasle osobe dok izgleda da prelaze iz jedne ličnosti u drugu.\nJedan stručnjak za mentalno zdravlje rekao je da TikTok video snimci koji pomažu u destigmatizaciji mentalnih bolesti mogu biti od pomoći. Ali tinejdžeri koji su sami sebi postavili dijagnozu su preplavili pružaoce mentalnog zdravlja, potencijalno stvarajući probleme za ceo sistem. Taj isti provajder je rekao da su bili iznenađeni kada su videli veliku količinu video zapisa o MPD-u, s obzirom na to koliko je to izuzetno retko.\nNeki se čak brinu da bi bombardovanje tinejdžera ovom vrstom negativnog sadržaja moglo potencijalno da promeni hemiju njihovog mozga.\n“Moramo ubediti ovu decu da objave svoje samodijagnoze, ali kada nas napuste, vraćaju se pravo u tu TikTok zajednicu koja jača njihova uverenja,” rekao je Don Grant, izvršni direktor ambulantnih usluga za centar za lečenje tinejdžera Newport Healthcare u Santa Monici, Kalifornija.\nGrant nije vodio evidenciju tinejdžera koji koriste TikTok za samodijagnozu, ali je rekao za WSJ da je broj “značajan”.\nOvo je samo najnoviji izveštaj koji postavlja pitanja o TikTok algoritmu, koji vlasnik TikTok-a BiteDance smatra poslovnom tajnom i pažljivo se čuva. Kompanija kaže da radi na podešavanjima algoritma koji bi mogli da zaštite tinejdžere i druge korisnike od preteranog izlaganja samo jednoj vrsti sadržaja.\nSvi roditelji koji su zabrinuti zbog samo-dijagnoze svog deteta se ohrabruju da sednu i saslušaju tinejdžera pre nego što donesu presude. Ali ako odbiju da se predomisle, možda je vreme da ih primorate da potpuno izbrišu aplikaciju.\nPrevious articleVAŠINGTON TAJMS: KINA RADI NA RATOVANJU\nNext articleBOLNICE MOLE OTPUŠTENE NEVAKCINISANE – Nulta Tačka


Korupcija i pritisci glavni problem « Aktivni građani protiv korupcije\nVesti > Korupcija i pritisci glavni problem\nOblast koja je najviše kritikovana je borba protiv korupcije, jer „korupcija u Srbiji preovlađuje u mnogim oblastima javnog života i nastavlja da bude uzrok zabrinutosti“.\nVlada Srbije nije dobro prošla u analizi Evropske komisije o stanju pravde, slobode i pravosuđa i osnovnih ljudskih prava, odnosno skrining za poglavlja 23 i 24.\nOba izveštaja koja su završena 15. maja imaju ukupno 73 strane analize poglavlja 23 i 24 – pravda, sloboda i bezbednost, i pravosuđe i osnovna prava.\nPreporuka Evropske komisije je da borba protiv korupcije treba da postane prioritet za Srbiju i da država proširi političku i institucionalnu borbu protiv korupcije, kao i da se obezbedi sistematsko razmatranje preporuka Saveta za borbu protiv korupcije, ali i pravno usklađivanje sa EU i UN konvencijom za borbu protiv korupcije. Evropska komisija traži od Vlade Srbije da obezbedi punu primenu Zakona o kontroli finansiranja političkih partija i predizbornih kampanja, uključujući i „efikasne kazne“ u slučajevima kada se ne podnesu izveštaji, kao i da poboljša zakonodavni i administrativni okvir za prevenciju sukoba interesa. EK u prilično obimnom poglavlju sa preporukama o borbi protiv korupcije navodi i da je potrebno naći adekvatna zakonska i institucionalna rešenja za efikasno rešavanje slučajeva nezakonitog bogaćenja. Traži se i poboljšanje slobode pristupa informacijama o privatizacijama, javnim nabavkama, javnim rashodima ili donacijama političkim partijama iz inostranstva.\nTakođe, od Vlade Srbije se traži i da depolitizuje državnu administraciju, da ojača javnost njenog rada i integritet kroz jačanje unutrašnje kontrole i tela za reviziju, ali i da donese novi zakon o „zviždačima“, odnosno o ljudima koji prijavljuju korupciju u državnoj administraciji i da preduzme „neophodne korake“ za njihovu zaštitu. Evropska komisija traži i mere za jačanje kontrole sistema za javne nabavke i praćenje njihovih efekata. Istovremeno, od Vlade Srbije se traži i da usvoji specifične mere za prevenciju i sankcionisanje korupcije u privatizaciji, kao i korupcije u privatnom sektoru, ali i da poboljša javnost rada i odgovornost kompanija koje su u vlasništvu ili koje kontroliše država. Traži se i dalji napredak i primena antikorupcijskih mera u zdravstvu, oporezivanju, obrazovanju, policiji, carini i lokalnoj administraciji, ali i da nevladine organizacije budu uključene u antikorupcijski plan.\nEvropska komisija kritikovala je način izbora, selekciju, imenovanje, napredovanje i razrešenje sudija, ali i navela da predsednici sudova, tužioci „treba da budu nezavisni i lišeni političkog uticaja“ i da „ostanu pod odgovornošću Visokog saveta sudstva (VSS) i Državnog veća tužilaca (DVT)“. Navodi se i da VSS i DVT treba da budu lišeni mešanja Skupštine Srbije „sa najmanje 50 odsto članova koji dolaze iz pravosuđa“ i to iz različitih nivoa. Zakonodavna i izvršna vlast ne bi smela da koristi moć da nadgleda i kontroliše rad pravosuđa. Evropska komisija od Srbije traži i da preispita probni period od tri godine za sudske i tužilačke kandidate, ali i da razjasni uslove za razrešenje sudija, kao i pravila za okončanje mandata sudija Ustavnog suda. Podseća se i da je potrebno ustanoviti i javan, transparentan način napredovanja sudija i tužilaca.\nVest je preuzeta sa sajta B92. Foto: Beta/AP


Vučević: Grejanje u Novom Sadu je potpuno normalizovano - Novi Sad\n13:11:00 02.11.2021, Komentara: 0\nNovi Sad - Gradonačelnik Novog Sada Miloš Vučević izjavio je da je posle jučerašnjeg prekida u isporuci gasa, zbog havarije u Bugarskoj, grejanje u gradu normalizovano. On je za jutarnji program televizija Prva rekao da je jučerašnja havarija bila van domašaja i Novog Sada i Srbije.\nGradonačelnik je podvukao da je JKP Novosadska toplana prva toplana u Srbiji koja je potpuno prešla na gas.\n- Imamo i alternativne izvore snadbevanja, mazut, odnosno lož ulje, imamo u rezervoarima pripremljene količine. Tako da, ako, ne daj bože, dođe do sličnih situacija u budućnosti, koristili bismo ove alternativne izvore snadbevanja – naveo je Vučević.\nRekao je i da se juče više puta čuo sa direktorom Srbijagasa Dušanom Bajatović.\n- Jučeranji dan smo iskoristili da se prespojimo sa TE-TO Novi Sad kao delom EPS-a. Inače, grejanje je ove godine krenulo 24. septembra što je neubičajno rano i nismo korigovali cenu. Užasno nam je teško da izdržimo ovu cenu, ali držimo je i dalje zbog čitavog poremećaja na tržištu energenata u Evropi i svetu – naglasio je Vučević.


DODIK: SRBIJA ĆE NAM POMOĆI U SVEMU, IMAT ĆEMO DOVOLJNO PŠENICE I KUKURUZA | Hayat.ba\nDODIK: SRBIJA ĆE NAM POMOĆI U SVEMU, IMAT ĆEMO DOVOLJNO PŠENICE I KUKURUZA\nČlan Predsjedništva BiH Milorad Dodik izjavio je danas da će Srbija pomoći RS, ali i cijeloj BiH u hrani, medicinskoj opremi i sa čime može u borbe protiv virusa korona.\nDodik je novinarima rekao da je sa predsjednikom Srbije Aleksandrom Vučićem imao dobar razgovor i da je na sastanku u Beogradu bilo riječi o aktuelnoj situaciji u vezi sa koronavirusom, zastojima koji su evidnetni, nestašicama, odnosno potrebama da se nadoknade i pripreme materijali koji su neophodni.\nIstakao je kako je Vučić vodio računa o tome da se cijelo tržište BiH pokrije onim što ima Srbija – pšenica, kukuruz i druge stvari koje se mogu dati.\nZahvaljujući takvom odnosu, i FBiH i Republika Srpska imat će dovoljno pšenice i kukuruza i soje za proizvodnju određenih koncentrata, a nije problem da se brašno uvozi iz Srbije, kao ni ulje – rekao je Dodik.\nI to je ono što Srbija može. Mislim da nema nijedan problem i da ga nećemo imati ni u narednih šest mjeseci, i da ovakva situacija ostane – rekao je Dodik.\nOn je naveo da će fabrika iz Sombora, koja na lageru ima sirovo sojino i suncokretovo ulje, i koja ima suncokret, moći isporučiti tu robu “Bimalu” iz Brčkog koji je opet sposoban da osigura svu neophodnu količinu za narednih šest mjeseci za snabdijevanje uljem cijele BiH.\nPrema njegovim riječima, u Hercegovini i Trebinju već isporučuju brašno koje je neophodno za konditorsku industriju.\nDodik je rekao da se dugi aspekt razgovora odnosio na medicinsku opremu i materijale, gdje je Srbija u sličnoj poziciji, ali da će RS i FBiH ispostaviti zahtjeve šta im je potrebno.\nTreći aspekt razgovora bio je o osiguravanju pomoći koja, prije svega, dolazi iz Kine, gdje su ključni respiratori, maske, kombinezoni za zdravstvene radnike, pa čak i i potrošni materijal za respiratore.\nDodik je naveo kako se sa Vučićem dogovorio da se vide naredni vikend i ponovo sagledaju kakve su potrebe.


Dejo oduševio Albance: Savićević u ime Crne Gore glasao za prijem Kosova u UEFA? :: Sportal\nD. Nikolić - Vest objavljena: 14:29 - 03.05.2016\n"Osim Srbije, sve ostale bivše jugoslovenske republike su glasale za prijem Kosova u UEFA", navodi albanski Telegraf da je rekao Dejan Savićević u Budimpešti, gde je održan 40. kongres evropske kuće fudbala.\nI drugi albanski mediji to potvrđuju, pa tako "indeksonline" tvrdi da je Savićević sve vreme agitovao za ovakav epilog.\nMeđutim, to je malo u suprotnosti sa onime što je moglo da se vidi tokom samog Kongresa. Tada je Savićević jasno upitao ostale članove zašto pristupaju glasanju o prijemu, ako Statut, koji prethodno nije promenjen, jasno predviđa da samo članovi Ujedinjenih Nacija mogu da budu i članovi UEFA.\nSavićevićev govor je bio javan, za razliku od glasanja koje je bilo tajno, a na kome je sa 28:24, uz dva nevažeća listića, podržan pomenuti predlog.\nEvropski fudbal Dejan Savićević Fudbalski savez Kosova Fudbalski savez Srbije UEFA Članstvo Fudbalska reprezentacija Kosova


10 najboljih hotela u blizini: Stanica Schweizer Platz / Museumsufer\nNajbolji hoteli u blizini: Stanica Schweizer Platz / Museumsufer, Frankfurt\nSchweizer Straße 58, 60594 Frankfurt, Hesen, Nemačka\n130 hotela je u krugu od 3 km od: Schweizer Platz / Museumsufer\nFiltrirajHoteli2 km od lokacije Schweizer Platz / Museumsufer\nBr. 1 u pogledu odnosa cena/kvalitet od 1.496 hotela u Frankfurtu\nBr. 2 u pogledu odnosa cena/kvalitet od 1.496 hotela u Frankfurtu\nGartenstr. 17, 60594 Frankfurt, Hesen, Nemačka\n0,2 km od: Schweizer Platz / Museumsufer\nBr. 3 u pogledu odnosa cena/kvalitet od 1.496 hotela u Frankfurtu\nBr. 4 u pogledu odnosa cena/kvalitet od 1.496 hotela u Frankfurtu\nBr. 5 u pogledu odnosa cena/kvalitet od 1.496 hotela u Frankfurtu\n1,5 km od: Schweizer Platz / Museumsufer\nBr. 6 u pogledu odnosa cena/kvalitet od 1.496 hotela u Frankfurtu\nBr. 7 u pogledu odnosa cena/kvalitet od 1.496 hotela u Frankfurtu\nBr. 8 u pogledu odnosa cena/kvalitet od 1.496 hotela u Frankfurtu\nBr. 9 u pogledu odnosa cena/kvalitet od 1.496 hotela u Frankfurtu\nBr. 10 u pogledu odnosa cena/kvalitet od 1.496 hotela u Frankfurtu\nBr. 11 u pogledu odnosa cena/kvalitet od 1.496 hotela u Frankfurtu\nBr. 12 u pogledu odnosa cena/kvalitet od 1.496 hotela u Frankfurtu\nBr. 13 u pogledu odnosa cena/kvalitet od 1.496 hotela u Frankfurtu\nBr. 14 u pogledu odnosa cena/kvalitet od 1.496 hotela u Frankfurtu


Dodik zbog "sumanutog" glasanja protiv svega oštetio BiH i Srbiju za 3,5 miliona KM - Tešanj.ba\nNakon današnje redovne sjednice Predsjedništva BiH, na kojoj je Milorad Dodik glasao protiv svih odluka, između ostalog nije usvojen ni Sporazum o finansiranju prekogranične saradnje imeđu BiH i Srbije.\nU obrazloženju ovog svog poteza, Dodik je kasnije na pres konferenciji kazao da je to uradio ciljano i proračunato.\nNaime, kako stoji u tekstu sporazuma o finansiranju Programa aktivnosti prekogranične saradnje Srbija – BiH između Evropske komisije, Vlade Srbije i BiH, razmatranje ovog sporazuma je hitno jer ukoliko se ne potpiše do 31. decembra ove godine sredstva alocirana za projekte propadaju i ne mogu se dalje koristiti.\nObzirom da je ostalo još osam dana ove godine, šanse da se u tom periodu održi još jedna sjednica Predsjedništva BiH na kojem bi Dodik ponovo glasao protiv, pa da se ova odluka proslijedi na usvajanje u NSRS ravne su nuli.\nPrethodni članakMehmedović otišao u Doboj i pozdravio Dodika nakon prijetnje da će biti uhapšen u RS-u\nNaredni članakPredao se prvoosumnjičeni za ubistvo sarajevskih policajaca


Expozim - Sajam zimskih sportova, turizma i rekreacije\n25 Novembar 2014 / Izvor: Portal o skijanju\nBeogradski sajam i ove godine organizuje tradicionalni Sajam zimskih sportova, turizma i rekreacije "Expo-Zim", sa ciljem da promoviše dalju popularnost zimskih sportova kod nas i ukažu na značaj bavljenja sportom u cilju održavanja zdravlja i uživanja u zimskim sportovima.\nOvogodišnja sajamska priredba će se održati od 27. do 30. novembra 2014. u hali 4 Beogradskog sajma.\nManifestacija pruža mogućnost svim zainteresovanim, da se na početku sezone pripreme za predstojeću zimu, informišu o cenama zimskih aranžmana i opreme. Očekuje se da će, kao i prethodnih godina, hiljade postilaca iskoristiti Sajam za nabavku nove opreme, prodaju i razmenu korišćene opreme, razgovore sa stručnjacima i sportistima. To če biti prilika za upoznavanje sa svetskim trendovima opreme za zimske sportove, fitnes i rekreaciju.\nKvalitet ove manifestacije potvrđuje i predhodna gostovanja svetskih i šampiona koji su ujedno i otvarali priredbu (2006 Ingemar Stenmark, 2007 Alberto Tomba, 2008 Bojan Križaj, 2009 Mateja Svet, 2010 Boris Strel, 2013 Petar Popangelov).\nNa površini hale 4 (8.320m2) firme iz oblasti sportske opreme i turizma predstaviće sledeći program:\nRadno vreme sajma je od 10-20h.\nCena ulaznice biće 300 din za pojedinačne i 150 din za grupne posete.\nParalelno sa Expozimom održaće se i Sajam sporta u hali 2 Beogradskog sajma 27 novembra u 12h\nNajavljena je i prodaja skipasa sa 10% popust za slikališta Tornik, Stara planina i Kopaonik na 6 prodajnih mesta.\nSve dodatne informacije možete dobiti od organizatora priredbe.\ntelefon 011 361 5 357\nweb site www.sajam.rs\nSport & rekreacija Sajam Skijanje Opština Beograd


U ORGANIZACIJI ISTOČNE ALTERNATIVE: Na trgu u Bratuncu prikazan film o Ratku Mladiću | Banjaluka.net\nU ORGANIZACIJI ISTOČNE ALTERNATIVE: Na trgu u Bratuncu prikazan film o Ratku Mladiću\nU Bratuncu je večeras, u organizaciji Udruženja građana “Istočna alternativa” Republike Srpske, prikazan dokumentarni film “Uspon generala Ratka Mladića”, u znak podrške i zahvalnosti srpskom generalu, heroju i ratnom komandantu Vojske Republike Srpske uoči sutrašnjeg izricanja presude u Hagu.\nPredsjednik “Istočne alternative” Vojin Pavlović rekao je Srni da ovaj film o Mladićevom ratnom putu i podvizima zaslužuje posebnu pažnju, bez obzira kakvu će presudu donijeti antisrpski sud u Hagu.\nProjekciji dokumentarca na pozornici na Trgu Miloša Obilića u Bratuncu prisustvovalo je više desetina građana, koji su poslali poruku podrške i izraze zahvalnosti generalu za odbranu srpskog naroda i stvaranje Republike Srpske, poručujući da Mladićevo djelo neće biti zaboravljeno.\n“Srbi u Podrinju nikada ne smiju i neće zaboraviti da su Mladić i Vojska Republike Srpske oslobodili ovo područje od najekstremnijih muslimanskih džihadista koji su sijali smrt ubijajući i uništavajući sve što je srpsko. Mladić je oslobađanjem Srebrenice oslobodio cijelo srednje Podrinje i donio slobodu srpskom narodu”, naglasio je Pavlović.\nOn i veći broj njegovih istomišljenika su sa ljetne pozornice uputili pozdrav zahvalnosti i podrške Mladiću, ističući da srpski narod nikada neće prihvatiti teret odgovornosti koji mu žele nametnuti, jer genocida nije bilo.\n“Film je poruka zahvalnosti generalu Mladiću i svima koji su stvarali Republiku Srpsku i borcima koji su branili srpski narod”, istakao je Pavlović.\nOn je pozvao Srbe na slogu ističući da Republika Srpska mora biti iznad svega, jer ona garantuje slobodu srpskom narodu sa lijeve strane Drine.\nOznake: Istočna alternativa, Ratko Mladić


Dačić: Cilj Srbije da uđe sledeća u EU : Nadlanu.com\nDačić: Cilj Srbije da uđe sledeća u EU\nObjavljeno 4. jul 2013. / 16:55:28\nDačić je posle razgovora sa izvestiocem Evropskog parlamenta za Srbiju Jelkom Kacinom naveo i da bi prva međuvladina konferencija mogla da bude "i pre januara".\n"Naš cilj je da Srbija bude sledeća zemlja koja će ući u EU. Nema vremena za čekanje", rekao je Dačić navodeći da u narednom periodu Srbiju očekuje niz važnih sastanaka.\nOn je najavio da će sledeće nedelje biti nastavljen dijalog Beograda i Prištine u Briselu, da bi visoka predstavnica EU Ketrin Ešton 9. jula trebalo da poseti Beograd, a da se 17. jula očekuje i poseta evropskog komesara za proširenje Štefana Filea sa tehničkim timovima s kojima će se razgovarati o operativnim pitanjima budućih pregovora sa EU.\n"Ako se sve ovo završi na kvalitetan način, moguće je da se to desi i pre januara. Ukoliko se sve odvija kako je planirano, Srbija može očekivati da će ići bržim koracima", rekao je Dačić i dodao da će Srbija nastaviti sa unutrašnjim reformama i implementacijom Briselskog sporazuma.\nKacin, koji boravi u dvodnevnoj poseti Beogradu, učestvovao je prethodno u radu konferencije Narodne skupštine "Građanska prava u Srbiji: Uloga Narodne skupštine i nezavisnih institucija"\nOn je na početku posete podvukao da "nije čuo datum, već zeleno svetlo, a da datum zavisi od Srbije".\nPosle podne će se, kako je predviđeno, sastati sa direktorom Kancelarije za evropske integracije Milanom Pajevićem, i potpredsednikom Vlade Srbije i ministrom spoljne i unutrašnje trgovine i telekomunikacija Rasimom Ljajićem.\nIzvestilac EP za Srbiju će se u petak, kako je predviđeno, sastati sa prvim potpredsednikom Vlade Srbije Aleksandrom Vučićem, kao i s predsednikom Liberalno-demokratske partije Čedomirom Jovanovićem.\ndatumeuivica dačićkandidatura za eupregovorisrbija


Tumbaković smijenjen u Crnoj Gori zbog meča s Kosovom, sada mu nude da preuzme Srbiju – Sport Centar Tumbaković smijenjen u Crnoj Gori zbog meča s Kosovom, sada mu nude da preuzme Srbiju – Sport Centar\nRukovodstvo Fudbalskog saveza Srbije u pregovorima je sa Ljubišom Tumbakovićem, koji bi uskoro mogao sjesti na klupu reprezentacije ove zemlje, prenosi Sport Klub.\nIako su srbijanski fudbaleri poslije debakla u Kijevu, u meču trećeg kola kvalifikacija za plasman na Evropsko prvenstvo 2020. na stadionu “Rajko Mitić” pobijedili selekciju Litvanije 4:1, izgleda da je došao kraj saradnji sa osporavanim Mladenom Krstajićem.\nDoskorašnji selektor reprezentacije Crne Gore trenutno je na pregovorima sa čelnicima FSS, koji su podijeljeni u ideji da baš Tumbaković preuzme brigu o državnom timu.\nŠezdesetšestogodišnji Tumbaković trenersku karijeru je počeo u Radničkom iz Novog Beograda, a radio je još u Obiliću, Khaitanu, Partizanu, AEK-u iz Atine, Al Nasru, Shangdongu, Steel Azinu, Wuhanu, a od 2016. do 2019. sjedio je na klupi selekcije Crne Gore.\nPodsjećamo, prije nekoliko dana je smijenjen sa mjesta crnogorskog selektora, nakon što je režirao svojevrstan skandal i odbio voditi ekipu u meču protiv reprezentacije Kosova.\ncrna gorakosovoljubisa tumbakovicmladen krstajicsrbija\nNekoliko selekcija večeras napada plasman na Euro: Derbi u Parizu, Srbija želi tračak nade\nLjajić: Ako neko može da pobijedi bolest, to je Siniša Mihajlović, proradile su mi emocije\nŠpanski mediji otkrili: Tumbaković izbacio Jovića iz reprezentacije Srbije\nHadžibegić nakon remija s Bugarskom: Ekipa je dala sve od sebe i to će nekad biti naplaćeno


Program ekonomskog i finansijskog opravka EU: Spasiti radna mjesta i pametnim investicijama podstaći razvoj\nEvropska komisija je danas objavila kompletan program oporavka i izlaska Evropske unije iz finansijske i ekonomske krize. Kratkoročno, plan je spasiti radna mjesta i obnoviti povjerenje u funkcionisanje finansijskog sektora i slobodnog tržišta uopšte. Dugoročno, namjera evropskih planera je da se "pametnim investicijama" podstakne razvoj i dugoročni prosperitet.\nEvropski plan, danas prezentiran u Briselu, uključuje i fiskalni stimulans u visini od 200 milijardi eura. Eksperti Evropske komisije predlažu da se nacionalni troškovi za socijalne programe dovedu na evropski nivo, te da se više investira u mala i srednje velika preduzeća, kao i da se bolje zašitite oni koji su ostali bez posla.\nGovoreći o programu predsjednik Evropske komisije Manuel Barroso je, između ostalog, rekao:\n"Mislim da bi bila potpuna greška za Evropsku komisiju ako bi predložila uniformni odgovor, kada znamo da, ne samo da su u pitanju veoma različite polazne tačke, već i različita okruženja. Ono što smatram važnim je da predlažemo ukupne efekte od 200 milijardi eura fiskalnog stumulansa , što je, više ili manje, jedan i po procenat bruto-nacionalnog dohotka EU. Takođe predlažemo koordiniranu akciju između fiskalnog stimulansa na nacionalnim nivoima i onoga što mi možemo da učinimo preko evropskih fondova".\nTako bi ukupna svota jednokratne finansijske injekcije ipak bila podijeljena - oko 170 milijardi bi došlo izdvajanjem 1,2 odsto bruto-nacionalnog dohotka, dok bi ostatak, od 30 milijardi eura obezbijedila EU i Evropska investicijska banka .\nO povodima za takav korak komesar EU za ekonomske poslove Joaquin Almunia je kratko rekao:\n"Ekonomske prognoze su sve gore, rizici koje smo prepoznali u našoj analizi početkom ovog mjeseca su se ostvarili, finansijska kriza još nije prošla…. Sve su to veoma dobri razlozi za današnje prezentiranje našeg plana".\nPlan obnove predviđa i partnerstvo između privatnog i javnog sektora, kako bi se, pored ostalog, razvijale nove, čiste tehnologije, uključujući i evropski plan “zelenog” automobila. Tu bi se utrošilo barem 5 milijardi eura.Za racionalnije trošenje energije Evropljani su spremni izdvojitijednu milijardu, dok je za inicijativu nazvanu "tvornice budućnosti” osigurano investiranje od najmanje jedne i po milijarde eura.\nEvropska komisija je danas pozvala države-članice i da se izjasne na koji način namjeravaju, koristeći sredstva fiskalnog stimulansa, zaustaviti osipanje budžeta. Uz to, od njih se traži i doprinos ukupnom planu stabilizacije.


VIKEND U LEDENOJ ŠUMI\n20. децембра 2018. Novi Sad, Vesti, Zabava\nOvog vikenda u Ledenoj šumi sve je u znaku obeležavanja početka zimskog raspusta.\nU petak, 21.decembra je u svim smenama omogućeno besplatno klizanje za grupne posete predškolskih i školskih ustanova a u večernjim časovima posetioci će moći da uživaju u kulturnom programu manifestacije. Gudački trio Positano sviraće klasičnim obradama najpoznatijefilmske muzike i svetskih hitova koji su na njihovom repertoaru u petak, od 17.30h do 18.30h.Već od 19.00h nas na centralnoj muzičkoj bini očekuje jedinstveni sastav Soundcheck Orchestra koji predvodi novosadska muzičarka Gabriela Benak. Sastav Souncheck Orchestra čine muzičari mlade generacije koji svoje klasično obrazovanje interpretiraju najboljim repertoarom pop-rok muzike.\nU subotu, 22. decembra, od 11.00h nas očekuje tradicionalno razbuđivanje i dobar provod sa Haos animatorimaa već od podne svi zainteresovani mogu posetiti i ekološku kreativnu radionicuna kojoj će se praviti novogodišnji ukrasi od recikliranih materijala. Ova radionica je organizovana uz podršku tima diplomiranih psihologa iz Dečijeg sela u Sremskoj Kamenici i ima za cilj da kroz druženje i zabavu skrene pažnju ljudi na mogućnosti procesa recikliranja. Radionica je namenjena svim uzrasnim grupama i održaće se u trajanju od dva sata.Večernji tremini na klizalištu i provod u Snežnom gradu je zagarantovan uz najbolje DJ hitove.\nProgram u nedelju, 23.decembra, u jutranjem terminu od 11.00h rezervisan je za dečije animacije Haos animatora a od 18.00h pozivamo sve ljubitelje cirkusa da nam se pridruže jer u Ledenoj šumi gostuje udruženjeKreativni pogoni izvođači koji će nas ostaviti bez daha svojom cirkuskom predstavom.


Slučaj Energopetrol: Od konzorcija INA-MOL zatražit će se povlačenje tužbe | SEEbiz.eu\nSlučaj Energopetrol: Od konzorcija INA-MOL zatražit će se povlačenje tužbe\nObjavljeno: 24.12.2015 / 08:36\nSARAJEVO - Vlada Federacije Bosne i Hercegovine usvojila je informaciju radne grupe za analizu spornih pitanja meduvlasničkih odnosa i otvorenih pitanja u vezi sa izvršenjem ugovornih obaveza ugovornih strana iz Ugovora o dokapitalizaciji Energopetrola d.d. Sarajevo i donijela više zaključaka, saopćeno je iz Vlade FBiH.\nOvo ministarstvo je zaduženo da poduzme sve pravne radnje protiv osoba koje su odgovorne za propuštanje ulaganja svih pravnih lijekova za zaštitu imovine Federacije BiH, a u vezi sa ispunjenjem Ugovora o dokapitalizaciji Energopetrola d.d. Sarajevo i štete koja je nanesena Federaciji BiH, navodi se u saopćenju.\nTagovi: Energopetrol, INA-MOL, Vlada Federacije BiH, Ina


Nemački parlament odobrio zakon o zaštiti klime - Klima 101 Nemački parlament odobrio zakon o zaštiti klime - Klima 101\nNemački parlament odobrio zakon o zaštiti klime\n18/11/2019 autorka: Milica Simonović\n0 izvor: Reuters, The New York Times\nNemački savezni parlament Bundestag, koji donosi sve zakone koji su u području saveznog nivoa vlasti, odobrio je u petak prošle nedelje takozvani kimatski paket, koji bi trebalo da osigura smanjenje emisije gasova sa efektom staklene bašte za 55 odsto do 2030, u odnosu na nivoe emisije 1990.\nKao zemlja najveće evropske privrede, Nemačka se godinama trudi da napravi promene u energetskom sektoru zamenom fosilnih goriva obnovljivim izvorima energije. Uprkos naporima, vlada Nemačke je priznala da do 2020. neće postići predviđeni cilj od 40 odsto, već da će nivo emisije biti smanjen za 32 odsto u odnosu na 1990.\nPod novim zakonom, ministri će biti primorani da smanje emisiju u svojim sektorima, kao što su energetski, transportni i građevinski. Kompanije će za početak plaćati 10 evra po toni emitovanog ugljen-dioksida usled grejanja i prevoza, a ova cena će do 2025. biti 35 evra. Klimatolozi i članovi Zelene partije Nemačke kritikovali su ovu vrednost, rekavši da je isuviše niska da bi bila efektivna.\nTroškovi primene klimatskog paketa biće oko 54 milijarde evra, a zakon predviđa i mere za podsticanje korišćenja obnovljivih izvora energije, električnih automobila, kao i povećanje poreza za avionski saobraćaj, dok će za železnički biti smanjen. Ovo bi trebalo da navede građane da se radije odluče za putovanje vozovima, koji emituju manje ugljen-dioksida od aviona.\nZakon bi uskoro trebalo da odobri i Bundesrat, savezno veće koje zastupa interese saveznih pokrajina i takođe učestvuje u donošenju zakona. Međutim, naučnici koji se bave klimatskim promenama i Zelena partija Nemačke nisu tako optimistični. Smatraju da je klimatski paket nedovoljno efikasan i da njegova primena neće omogućiti da se zaista postignu ciljevi postavljeni za 2030.


Dajmler povlači 60.000 mercedesa u Nemačkoj - Svet - Dnevni list Danas\nPočetna » Svet » Dajmler povlači 60.000 mercedesa u Nemačkoj\nNemačka agencija za automobile (KBA) je prisilila kompaniju „Dajmler“ da povuče u servise na prepravku 60.000 dizel-automobila u Nemačkoj, za koje se sumnja da je proizvođač u njih ugradio softver za prevaru prilikom kontrole izduvnih gasova, piše danas dnevni list „Bild“.\n0Piše: Beta 22. juna 2019. 18.06\nFoto: EPA/SANDOR UJVARI HUNGARY OUT\n„Istraga traje od aprila i potvrđujemo tu informaciju“, rekao je portparol „Dajmlera“.\nTaj proizvođač automobila je mesecima pod istragom nemačkih vlasti zbog modela „Mercedes-Benz GLK 220 CDI“, proizvedenih između 2012. i 2015. godine.\nSoftver koji oni imaju smanjuje emisiju štetnih čestica u izduvnim gasovima samo tokom kontrole, a potom se isključuje, te ta vozila na putu emituju više štetnih gasova nego što je dopušteno.\nNemačke vlasti su prošle godine naredile „Dajmleru“ da povuče na doradu u servisima 700.000 vozila prodatih širom sveta, uključujući 280.000 u Nemačkoj, radi uklanjanja ilegalnog softvera.\n„Dajmleru“ je od februara državni tužilac iz Štutgarta pretio finansijskim sankcijama zbog dizel-skandala.\nIstraga u vezi s nizom takvih skandala je u Nemačkoj počela 2015. godine, kada je „Folksvagen“ prvi priznao da je prevarnim softverom opremio 11 miliona vozila, od čega je 2,4 miliona prodato u Nemačkoj.\ndizel, Mercedes, Nemačka\nU Nemačkoj porasla nezaposlenost


POLUVREME Zvezda vodi, Ivanić probio led (VIDEO) - MaxBet Sport\nDioni se našao u startnoj postavi (Foto: Starsport)\nPonovo se Zvezda našla na silnim mukama, viđenim u duelima sa Vojvodinom i Kairatom. Do pred odlazak na odmor nije uspevala da pronađe ključ za lučansku bravu, a tada ga je pronašao Mirko Ivanić za prednost na poluvremenu – 1:0.\nRusija: Na meču Ural – Krasnodar, naša kladionica nudi kvotu 1.90 za igru ug 3+.\nGost je došao u Beograd mahom da se brani i to je tokom prvih 45 minuta činio organizovano i besprekorno. Uspevao je i da odgovori vrlo dobrim kontranapadima, ali su Dragović i Borjan uspevali da spreče pogodak.\nZvezda je zapretila već u prvom minutu preko Ivanića, ali je njenu igru u većem delu poluvremena obeležila bezidejnost. Odbrana Mladosti i golman Milović su bez većih teškoća otklanjali i ono malo smišljenih napada crveno-belih, kojima nije pomagala ni podrška oko 20.000 navijača.\nTek u 45. minutu trećeg duela u sezoni, jedan fudbaler Crvene zvezde je postigao gol. Ivanić je posle duplog pasa sa Kataijem pucao sa 17 metara i postigao vrlo lep pogodak.\nLed je probijen.\nTagovi:FK Crvena zvezdaFK Mladost LučaniMirko IvanićSuperliga Srbije 2021/22TopTop2Top3\nKošarkapre 34 minuta


► Đorđević: U planu su i stanovi za lekare, medicinsko osoblje i mlade parove\nMinistar za rad, zapošljavanje, boračka i socijalna pitanja Zoran Đorđević rekao je danas da je u planu da se po istim cenama kao za pripadnike snaga bezbednosti grade stanovi i za lekare, medicinsko osoblje i mlade bračne parove.\n"To će doprineti tome da podstaknemo mlade da ostanu u svojoj zemlji i tu stvaraju porodice", rekao je Đorđević prilikom obilaska stanova u Vranju za zaposlene u službama bezbednosti.\nOn je podsetio da su ti snanovi namenjeni zaposlenima u vojsci, policiji, borcima, vojnim invalidima i članovima porodica palih boraca.\nĐorđević je kazao da su povećana ulaganja u unapređenje položaja boraca, vojnih invalida i članova porodica palih boraca, što je dokaz da Srbija zna da ceni one koji su se borili za nju.\n"Ovo je samo jedan korak ka cilju koji je pred nama, a to je obezbeđivanje boljih uslova za život naših građana, nastavićemo da radimo na svim poljima kako bismo ostvarili taj cilj", ocenio je ministar.\nObilasku novoizgrađenih stanova i radova u Vranju prisustvovala je predsednica Vlade Srbije Ana Brnabić, ministarka građevinarstva, saobraćaja i infrastrukture Zorana Mihajlović i gradonačelnik Vranja Slobodan Milenković.\nmedicinsko osoblje /\nmladi bračni parovi /\nPoštovanjem svih prava radnika i obezbeđivanjem uslova za bezbedan i zdrav rad postiže se veća produktivnost kompanija, izjavio je danas ministar za rad, zapošljavanje, boračka i socijalna...\nMinistar poručio Zaštitniku građana: Niko ne može da uđe u Dom u Zemunu\nMinistar Srbije za rad, zapošljavanje, boračka i socijalna pitanja Zoran Đorđević rekao je danas, povodom tvrdnje Zaštitnika građana da mu nije omogućena poseta Domu za odrasla invalidna...\nĐorđević: Vlada garantuje prava zaposlenih na beogradskom aerodromu\nVlada Srbije neće dozvoliti kršenje prava zaposlenih na Aerodromu "Nikola Tesla" u Beogradu i niko neće ostati bez posla, izjavio je danas ministara za rad, zapošljavanje, boračka i...\nBolnica: Amfilohije pregledan, stanje mu zadovoljavajuće, odbio da se testira\nCetinjska bolnica "Danilo Prvi" potvrdila je danas da su njeni lekari pregledali mitropolita crnogorsko-primorskog Srpske pravoslavne crkve Amfilohije, da mu je stanje zadovoljavajuće, a...


Kako sajtovi utiču na rast poslovanja: U Srbiji 92 odsto malih firmi ima veb-sajt - 24sedam\nKako sajtovi utiču na rast poslovanja: U Srbiji 92 odsto malih firmi ima veb-sajt\nZvanični sajt firme najvažniji je digitalan kanal za stvaranje novih poslovnih prilika, pokazuje istraživanje RNIDS-a\nČak 86 odsto mikro i 92 odsto malih preduzeća u Srbiji, koja aktivno koriste internet u poslovanju, ima svoj veb-sajt, a čak tri četvrtine anketiranih smatra da im je sajt u manjoj ili većoj meri uticao na rast poslovanja, pokazalo je istraživanje koje je sprovela Fondacija “Registar nacionalnog internet domena Srbije” (RNIDS).\nU RNIDS-u navode da je zvanični sajt firme najvažniji digitalan kanal za stvaranje novih poslovnih prilika, daleko važniji od svih društvenih mreža.\nIstraživanja je, kako je saopšteno, obuhvatilo predstavnike 304 mikro i 101 malog preduzeća koja su poslovno prisutna na internetu, bilo da imaju svoj sajt, ili koriste samo društvene mreže, a sprovedeno je krajem 2020. godine.\nPozitivan uticaj na broj korisnika\nPreduzeća tako navode da se korišćenje veb-sajta pozitivno odrazilo na povećanje broja korisnika/potrošača (38 odsto) ili na bolju poziciju na tržištu (27 odsto).\nFirme iz oblasti proizvodnje, industrije i građevinarstva češće navode da je sajt doprineo povećanju broja klijenata (52 odsto), dok firme iz oblasti trgovine navode da je sajt zaslužan za povećanje prodaje (24 odsto).\nS druge strane, firmama sa godišnjim obrtom manjim od četiri miliona dinara, korišćenje veb-sajta je najmanje uticalo na povećanje prodaje (dva odsto).\nRNIDS navodi da je ubedljiva većina i malih i mikro preduzeća, iako u nešto manjoj meri nego veća preduzeća, za adresu svog veb-sajta izabrala .rs domen, pa registrovan bar jedan naziv .rs domena ima njih 58 odsto.\nIzabrali su baš taj domen jer navode da asocira na srpsko tržište, jer im uliva poverenje, podrška na nivou registra je u Srbiji, a prepoznali su i da je .rs bezbedan.\nSajt nema 43 odsto mikro preduzeća\nRegistrovane nazive domena koriste pre svega za adresu poslovnog veb-sajta, za promociju usluga i proizvoda na internetu, ali i za realizaciju marketinških kampanja.\nOptimizam sve veći i u Evropi: Akcije blizu rekordnih nivoa\nU ponedeljak ističe rok za treću ratu dugovanog poreza\nNešto manje od polovine anketiranih (46 odsto) ima poslovnu imejl adresu na sopstvenom nazivu domena.\nCilj istraživanja bio je, kažu u RNIDS, da se ustanovi u kojoj meri i na kom domenu preduzeća obavljaju svoje poslovne aktivnosti na internetu, koji je razlog za izbor određenog domena, ali i na koji način se registrovani naziv domena koristi u poslovanju.\nRNIDS navodi da, prema rezultatima istraživanja “1000 preduzeća” USAID-ovog Projekta saradnje za ekonomski razvoj, 43 odsto mikro preduzeća nema sajt, dok je taj procenat kod malih preduzeća 24 odsto.\nKako kažu u RNIDS, rezultati njihovog istraživanja pokazuju da privrednici itekako prepoznaju korist od korišćenja interneta u poslovanju, što može ohrabriti i druga mikro i mala preduzeća da koriste internet kao važan resurs za razvoj poslovanja.\nTagovi: male firmeposlovanjeveb-sajt\nNemci će e-automobile puniti na svakom koraku\n21. april 2021, 10:41\n“Pirotski Tigar nećemo prodati prvom koji naiđe”\nNekad gigant danas na doboš: Rasprodaja „Velefarma“ u tri grada\n21. april 2021, 09:40\nPomoć nezaposlenima biće isplaćena u junu! Ko sa evidencije NSZ neće moći da računa na 60 evra\n18. april 2021, 09:54\nPolovni automobili u Srbiji neće baš otići na “plus 50 odsto“, ali rast cene je neminovan\nRaspisan tender: Šest naselja u Beogradu dobija vrtiće (FOTO)


Rudari prekidaju proteste, ali nema nastavka proizvodnje uglja u FBiH – Magazin Plus\nHome/-TopSLIDE/Rudari prekidaju proteste, ali nema nastavka proizvodnje uglja u FBiH\n“Do 15 sati nismo dobili dostojan odgovor i naši zahtjevi nisu ispunjeni. Mi više ne čekamo, vraćamo se u rudnike uglja FBiH. Imamo aktivan radnički neposluh koji Sindikat radnika rudnika BiH podržava. Nema proizvodnje uglja u rudnicima Federacije BiH. Nećemo početi s proizvodnjom dok se ne usaglasimo sa svim našim zahtjevima”, rekao je Husić.\nSmjena direktora rudnika uglja u sastavu Koncerna koji se jednostranom odlukom poslodavca po nalogu iz JP EP stavili u primjenu novi pravilnik o radu i pravilnik o random učinku\nUtvrđivanje minimalne plate u oblasti rudarstva u FBiH u visini od 1.000 KM\n"16 dana aktivizma": Femicid u Bosni i Hercegovini


Objavljeno 8. новембар 2012.\nU rano jutro, prvog novembra, poštujući ovdašnji praznik „Dan mrtvih“, članovi PROSVJETE su u organizaciji i zajedno sa pripadnicima crkvene opštine sv. Save u Beču, krenuli da odaju poštu Srbima palim u prvom svetskom ratu, sahranjenim na grobljima u Donjoj Austriji i Burgenlandu. Srbi iz svih bečkih parohija su uzeli učešće u ovom tradicionalnom događaju. Ovo nije prvi put da se mi ovim načinom podsećamo naših palih sunarodnika, sličan studijski izlet organizovala je PROSVJETA samostalno i prošle godine.\nAutobus je bio pun, a raspoloženje dobro uprkos hladnom i kišovitom vremenu. Našu malu ekspediciju vodili su protonamesnik Drago Vujić, starešina hrama Vaskrsenja Hristova i jerej Slađan Vasić iz hrama Uspenija Presvete Bogorodice, koji su služili parastose i pomene na grobljima u Bruk Nojdorfu, Nežideru,Frauenkirhenu i Kajzerštajn Bruku.\nNa svakom od ovih tužnih i posvećenih mesta smo se podsetili palih sunarodnika i teških vremena koja su iza nas, pomolili se i po običaju poslužili ponudama za duše umrlih. Bila je to prilika da se porazgovara o mnogim temama koje se tiču naše prošlosti, ali i dodirnu današnji problemi sa kojima se srpska zajednica u Austriji susreće. Na najvećem groblju u Nežideru (gde je sahranjeno preko 7000 Srba) pomenu i parastosu su prisustvovali i predstavnici pokrajinskih vlasti, Saveza veterana i gradonačelnik ovog gradića, Kurt Lenč.\nRazgovori sa njima su bili zanimljivi i puni međusobnog razumevanja, izražena je obostrana potreba za boljim upoznavanjem, koje bi unapredilo međusobni suživot na ovim prostorima.\nNa svako od ovih stratišta srpskih mučenika su naši članovi položili po buket cveća u znak sećanja i poštovanja na njihove žrtve.\nZajednički ručak na obali obližnjeg jezera Nojsidl bio je lepa prilika za druženje, međusobno upoznavanje i iskrene razgovore. Članovi PROSVJETE bili su ponosni na izrečene pohvale naših saputnika, od kojih su mnogi pratili naš dosadašnji rad i nisu štedeli reči podrške našem delovanju.\nU Beč smo se vratili u ranim večernjim časovima, prepuni utisaka i uvereni da ćemo i sledeću priliku za ovaj obilazak i druženje iskoristiti na najbolji način.


Osiguravajuće kuće počele da izdaju polise turističkim agencijama\nPotpredsednik Vlade Republike Srbije i ministar trgovine, turizma i telekomunikacija Rasim Ljajić izjavio je da su osiguravajuće kuće juče počele da izdaju polise osiguranja turističkim agencijama, čime se stvaraju uslovi za njihov dalji nesmetan rad.\nLjajić je u izjavi agenciji Tanjug istakao da je izdavanjem prvih polisa odblokirana procedura za izdavanje licenci turističkim agencijama, objasnivši da će osiguravajuće kuće, na osnovu bilansa poslovanja i procene rizika za svaku pojedinačnu agenciju, nastaviti ovaj proces.\nOn je, međutim, naglasio da je to sada stvar poslovnog odnosa između osiguravača i organizatora putovanja, podsetivši na to da je na snagu stupio novi Pravilnik o garancijama putovanja.\nPrema njegovim rečima, ovaj pravilnik je otvorio mogućnost da ubuduće i bankarske garancije mogu biti alternativni način obezbeđivanja garancija putovanja, kao uslov za dobijanje licenci za turističke agencije.\nPotpredsednik Vlade je ukazao na to da je agencijama omogućeno da biraju koji je način obezbeđivanja uslova za dobijanje licence za njih povoljniji, napomenuvši da će polise važiti godinu dana.


Britanska premijerka Tereza Mej rekla je danas da će Velika Britanija i Evropska unija posle Bregzita imati manje pristupa tržištima onog drugog nego što je to sad slučaj.\nPrema njenim rečima, to je neizbežno budući da London napušta i jedinstveno tržište i carinsku uniju.\nDoduše, prema njenim rečima, Britanija bi mogla da uđe u carinsko partnerstvo sa EU nakon "Bregzita" sa izuzetno regulisanim carinskim sporazumom na granici smanjujući svako kašnjenje u lukama i na aerodromima.\nOna je dodala da bi dve strane mogle da istraže i sistem u kome bi Britanija prihvatila tarife koje je odredila Evropa za robu namenjenu EU primenjujući različite tarife za robu namenjenu Britaniji.\nTakođe, London će ostati posvećen regulatornim standardima sličnim evropskim da bi se očuvalo slobodno kretanje robe.\nOna je rekla da je London "zabrinut" zbog nacrta evropskog plana za Bregzit, ali da veruje da je dogovor moguć.\nMej je odbila predlog EU da Severna Irska ostane u carinskoj uniji da bi se tako izbegla potreba za graničnom infrastrukturom prema Irskoj.\nTo bi, prema Mej, razbilo britansko zajedničko tržište i stoga je neprihvatljivo.\nIpak, Velika Britanija je posvećenja rešenju kojim bi se izbegla tvrda granica u Irskoj i osiguralo da se održi mir u Severnoj Irskoj.\nPremijerka je rekla da Velika Britanija želi bliske odnose posle Bregzita, ali ne one nalik trenutnim trgovinskim sporazumima s Kanadom i Norveškom.\nPregovori o Bregzitu se približavaju ključnom momentu i "ne može se izbeći kompleksnost zadatka koji čeka", navela je Mej.\nOna je rekla da London želi da ostane u evropskim agencijama za lekove i avijaciju, i da će se i dalje pridržavati propisa tih agencija da bi sačuvao članstvo.\nMejova je dodala da Evropski sud pravde ne može da bude ultimativni arbitar u sporovima između Britanije i EU nakon "Bregzita".\n"Jurisdikcija Evropskog suda pravde u Britaniji mora se okončati. Ultimativni arbitar sporova o našem budućem partnerstvu ne može biti sud nijedne strane", rekla je Mejova u govoru u Londonu.


Andor Deli: Finska kao predsedavajući da ne zaboravi i temu proširenja | Savez vojvođanskih Mađara\nPoslanik Fidesa u Evropskom parlamentu izdao je saopštenje povodom predstavljanja finskog predsedavanja plenarnom sednicom. U Savetu Evrope, Finska je od 1. jula preuzela predsedavanje od Rumunije. Andor Deli je u vezi programa finskog predsedavanja rekao da je reč o prevari, jer u programu proširenje EU na zapadni Balkan nije dobilo odgovarajuće mesto. „Ova tema se pojavljuje samo u uvodu, dok su raniji predsedavajući, Bugarska, Austrija i Rumunija isticali ovo pitanje" skrenuo je pažnju u pisanom saopštenju poslanik iz Vojvodine.\nAndor Deli je istakao: „Porširenje, na žalost, nije omiljena tema u više zemalja starih članica, ali to ne može biti razlog da se politika proširenja, koja je 2004. godine uspešno ostvarila jedinstvo istočne i zapadne Evrope, tretira kao pitanje u kategoriji neprijatnih."\n„Zato tražim od finskog predsedavajućeg da na operativnom nivou rešavaju ovaj nedostatak, jer ne može se napraviti prekid u onim kontinuiranim procesima koji su karakteristični za prethodne dve godine i koje je snažno podržao Evropski parlament" naglasio je na kraju Andor Deli.


Svečano otvoren 27. Sabor kulturnog stvaralaštva Srbije – Kulturni centar Dragica Žarković\nHome\tIstaknuto\tSvečano otvoren 27. Sabor kulturnog stvaralaštva Srbije\nIstaknutoSabor - 2021\nSabor kulturnog stvaralaštva Srbije, koji se tradicionalno održava u Severnoj Mitrovici u organizaciji Kulturnog centra „Dragica Žarković“, svečano je otvoren danas uz prisustvo velikog broja kulturnih stvaraoca i uz prigodan program studenata Fakulteta umetnosti.\nIako je glavni aranžer programskog sadržaja i ove godine koronavirus, kulturni radnici iz Severne Mitrovice nisu dozvolili da pandemija ugrozi tradicionalnu manifestaciju. Program je silom prilika morao da bude skromniji i manjeg obima, ali gledajući sa aspekta kulture građani Severne Mitrovice neće oskudevati, jer su likovni stvaraoci, pesnici, pisci, studenti sa Fakulteta umetnosti i drugi gosti 27. Sabora dali sve od sebe da u narednih pet dana grad na Ibru bude ispunjen kulturnim događajma.\nNa samom otvaranju 27. Sabora kulturnog stvaralaštva Srbije goste je pozdravio direktor KC „Dragica Žarković“ Miodrag Radomirović uz konstataciju da je ovo značajan program koji treba propratiti i da je veoma teško usled pandemije organizovati ovu manifestaciju.\n„Teško je bilo organizovati ovaj Sabor uz poštovanje svih propisa zbog pandemije. Ipak smo se potrudili da priuštimo priliku građanima Kosovske Mitrovice da uživaju u kvalitetnom programu. Kroz izložbe likovnih radova, pesničke susrete i uz program koju će nam prirediti studenti Fakulteta umetnosti, kao i kroz promociju zbornika i književne večeri mi ćemo imati jednu bogatu ponudu prilagođenu okolnostima s obzirom da Kulturni centar još nema svoj dom i svoje prostorije, uz nadu da će se uskoro i on izgraditi kako je najavljeno od strane naše države. Mi imamo svesrdnu pomoć u organizaciji Sabora od Privremenog organa opštine Kosovska Mitrovica i Kancelarije za Kosovo i Metohiju i bez njih sve ovo ne bi bilo moguće“, rekao je Radomirović.\nUz poštovanje epidemioloških mera danas je svečanom otvaranju prisustvovao veliki broj ljudi, koji su kulturu u ovom gradu podigli na pijadestal koji je Kosovska Mitrovica decenijama unazad gradila.\nMišljenje svih je da ovu tradiciju treba sačuvati, negovati i nastaviti jer se kulturom pokazuje identitet, koren i uz takve atribute se čuva postojanje Srbije na ovom prostorima.\nPesnik i vajar Nenad Jero Radenković istakao je da se raduje da se čitava država konačno budi posle pandemije i da je ovo najbolji način da se svi zajedno probudimo iz turobnog života koji je koronavirus nametnuo.\n„Život bez kulture je nešto što asocira na život životinja. Što su jača i što su češća kulturna dešavanja u jednoj sredini to je i ona plemenitija. Radujem se pesničkim susretima koji su planirani za petak“, rekao je Radenković koji je pozvao mlade pesnike, slikare i umetnike uopšte da se pridruže kulturnim dešavanjimaa građane da uživaju u narednim danima.\nDiplomirani akademski vajar Vladimir Antić kaže da je ova manifestacija veoma značajna za umetnike zbog samog predstavljanja svojih radova publici.\n„Ove godine će publika imati priliku da vidi moje radove u metalu, kamenu, moguće i u drvetu. Hvala organizatorima na pozivu“, zaključio je Antić.\nSabor kulturnog stvaralaštva Srbije zvanično počinje danas i trajaće do petka 18. juna . Tokom sabora predviđeni su pesnički susreti, izložbe slikara i vajara, koncerti, promocije zbornika i druženje zavičajnih pesnika u okviru književne večeri.\nZavesa na 27. Sabor biće spuštena u petak kada će biti organizovana izložba ovogodišnjih učesnika.


CeBIT 2009: Manji broj izlagača - Biznis i Finansije\nHome\tTekstoviNove tehnologije\tCeBIT 2009: Manji broj izlagača\nKompanija Deutsche Messe, koja organizuje najveći svetski sajam informacionih tehnologija CeBIT, saopštila je da će ove godine na sajmu učestvovati 4300 izlagača iz 69 zemalja, što je za 26 procenata manje nego 2008. godine kada je na sajmu učestvovalo 5845 kompanija.\nRadi se o višegodišnjem trendu smanjivanja broja učesnika, budući da je na CeBIT-u 2006 učestvovalo 6262 izlagača, dok je 2001. godine na sajmu izlagalo više od 8000 izlagača. Organizatori CeBIT-a su naveli da su izlagači dosada iznajmili oko 200.000 kvadratnih metara izložbenog prostora (240.000 kvadratnih metara na CeBIT-u 2008), kao i da će najviše biti smanjen broj učesnika iz Kine, Tajvana i Južne Koreje.\nKompanija Deutsche Messe je poslednjih godina donekle pomerila težište CeBIT-a sa potrošača i kućnih korisnika informacionih tehnologija ka velikim kompanijama i poslovnim korisnicima. Što se tiče posetilaca, sajam je u prethodnim godina obično posećivalo oko 200.000 posetilaca, uglavnom iz Nemačke. Organizatori su saopštili i da je broj do sada akreditovanih novinara i prijavljenih posetilaca na novou prethodnih manifestacija.\nDa bi privukli izlagače i posetioce, organizatori su ove godine u saradnji sa nemačkom aviokompanijom Lufthansa po prvi put stranim učesnicima ponudili avionske karte uz popust od 20 posto. Osim toga, manjim kompanijama su ponuđeni i svojevsrni izlagački paket-aranžmani koji omogućavaju da učesnici sajma snize svoje troškove za čitavih 50 posto.\nU centru pažnje učesnika i posetilaca ovogodišnjeg CeBIT-a biće teme poznate pod zajedničkim nazivom Web 2.0 tehnologije – društveno umrežavanje, Internet dnevnici, ujedinjene komunikacije, računarstvo u oblaku (cloud computing) itd. Kao i ranijih godina posebna pažnja će biti posvećena i zaštiti životne sredine, odnosno takozvanim “zelenim” informacionim tehnologijama.


Paori postigli dogovor s državom - Ozon Media\nSremska Mitrovica – Na sastanku delegacije dela nezadovoljnih zemljoradnika iz Vojvodine i predstavnika Ministarstva poljoprivrede i trgovine, koji trajao više od sedam sati , postignut je načelan dogovor da se subvencije u agraru isplaćuju po hektaru, a konkretno rešenje o tome biće usvojeno danas.\nPomoćnik ministra poljoprivrede i trgovine Miloš Milovanović je rekao novinarima, posle završetka razgovora koji su počeli sinoć oko 19:00 sati, a završili se noćas u dva sata, da je na sasanku otvoren put za pronalaženje rešenja koje poštuje prioritete nacionalne poljoprivredne politike. Milovanović je dodao da se ta politika ogleda u povećanju produktivnosti, rastu obima proizvodnje i broja korisnika državnih podsticaja u agraru. On je istakao da usvojena rešenja neće anulirati već ostvarena primanja zemljoradnika, a na osnovu ranije usvojenih uredbi o dodeli subvencija u ovoj godini.\nRešenje tekućih problema u domaćem agraru se nazire „u kombinovanom premiranju po površini, ali uz obavezu da zemljoradnik mora da zasnuje poljoprivrednu proizvodnju i ‘preskoči’ određeni minimalan prag produktivnosti“, precizirao je Milovanović. Maksimalna isplata subvencija po hektaru neće, prema rečima Milovanovića, biti veća od 12 hiljada dinara, a od te sume će biti odbijen iznos sredstava koji su poljoprivrednici već dobili po osnovu regresiranog dizel goriva i avansa za prolećnu setvu.\nOn je istakao da to konkretno znači da će zemljoradnici imati samo pravo na razliku, naravno ukoliko se o svemu postigne konačan dogovor, što podrazumeva potpunu deblokadu puteva i normalizaciju saobraćaja na svim putnim pravcima. Na sastanku je bilo reči, kako je ukazao Milovanović, takođe i ostalim problemima koji muče domaće poljoprivrednike, uključujući i visinu poreza na dodatu vrednost i investicionu podršku, o čemu će se razgovarati na sledećem sastanku u Ministarstu poljoprivrede i trgovine.\nOtvorena ambulanta u Mačvanskoj Mitrovici


Rusija: Talibani preuzeli kontrolu nad granicom sa Tadžikistanom i Uzbekistanom – Jedinstvena Bosna i Hercegovina\nObjavljeno\t 11. Avgusta 2021. od strane\thaler / Nema komentara na Rusija: Talibani preuzeli kontrolu nad granicom sa Tadžikistanom i Uzbekistanom\nAfganistanske vlasti trenutno imaju kontrolu nad 25 od 34 regionalna centra (AFP)\nDodao je i da će Rusija nastavljati održavati zajedničke vojne vježbe sa svojim saveznicima u regiji.\nSSSR okupirao Afganistan\nPrema njegovim riječima, napadi su zaustavljeni tri puta, a sigurnosne snage su se sinoć povukle iz centra provincije.\nPrema njegovim riječima, talibani su u potpunosti preuzeli kontrolu nad centrom grada.\nTalibani preuzimaju kontrolu nad mnogim gradovima\nS druge strane, talibani su jučer preuzeli kontrolu nad centrima provincija Baglan i Farah.\nJedna od prvih stvari koje talibani urade nakon preuzimanja kontrole nad određenim područjem jeste oslobađanje svih zatvorenika koji se nalaze u zatvorima.IZVOR: AGENCIJE\nImenovan viceguverner Centralne banke BiH


I dalje raste broj pozitivnih na korona virus\nIz dana u dan, u našoj opštini sve je više potvrđenih slučajeva infekcije korona virusom. Prema podacima Štaba za vanredne situacije opštine Pećinci samo tokom jučerašnjeg dana, u kovid ambulanti pećinačkog Doma zdravlja pregledano je ukupno 98 pacijenata, a 21 lice je pozitivno na korona virus.\nIz pećinačkog Štaba podsećaju građane da su od juče na snazi nove protivepidemijske mere, kao i da je obaveza svakog građanina da poštuje mere i na taj način zaštiti sebe i druge. Redovna dezinfekcija ruku i korišćenje zaštitne maske u zatvorenom prostoru, kao i na otvorenom prostoru u situacijama gde se ne može održati propisana fizička distanca je obaveza svakog svakog od nas.\nKako su saopštili u Štabu, nadležne službe će strogo kontrolisati sprovođenje kućne izolacije, kućnog karantina (samoizolacije) kao i svih ostalih protivepidemijskih mera koje su na snazi


CM: SAMOVOLJA JEDNOG ČOVEKA Zašto Srbija nema Vladu ni posle tri meseca?\nSAMOVOLJA JEDNOG ČOVEKA Zašto Srbija nema Vladu ni posle tri meseca?\nDa postoji minimum odgovornosti kod Aleksandra Vučića, Vlada bi bila formirana neposredno nakon izbora. Rezultati izbora su takvi da će Vlada, kakva god ona bila i kako god je zvali - koaliciona ili koncentraciona, suštinski biti jednopartijska, jer Srpska napredna stranka samostalno ima ogromnu većinu i niko im od partnera nije potreban - kaže za Direktno.rs politikolog i politički analitičar Boban Stojanović na pitanje zašto tri meseca nakon izbora Srbija i dalje nema Vladu! I ne samo Vladu, već nema ni potpuno konstituisan parlament!\nDa formiranje Vlade očigledno zavisi samo od predsednika Srbije Aleksandra Vučića i njegove dobre volje, potpuno je jasno, a to pokazuje i činjenica da nakon skoro tri meseca, iako Srpska napredna stranka ima apsolutnu većinu, nije izabran čak ni predsednik Skupštine, što znači da pored Vlade, nije potpuno konstituisan ni parlament u Srbiji (rok je 30 dana).\nIako su naprednjaci osvojili 188 mandata, i imaće više od dve trećine mesta u parlamentu, još nije poznato ko će da čini novu vladajuću većinu i Vladu.\nPolitikolog Boban Stojanović kao uzrok za višemesečno čekanje formiranja Vlade vidi tri razloga.\n- Prvi, da se mediji i javnost bave nagađanjima, da Vučićevi tabloidi svakodnevno izbacuju neka imena i da nam ova priča zaokuplja paznju dok mnoge druge stvari ostaju ispor radara javnosti. Drugi je da Vučić ne zna šta da radi sa Dačićem i Šapićem zbog budućih izbora, ali da ih i dodatno maltretira ovom “neizvesnošću” hoće li ili neće biti deo vlasti. Treći je da eventualno pokušava da napravi dodatni red unutar SNS-a dok traje ta unutrašnja borba za funkcije - smatra Stojanović, i dodaje da se sve na kraju svodi na ogromnu neodgovornost, imajući u vidu i da se nalazimo u zdravstvenoj, ekonomskoj i političkoj krizi.\n"Država nam se raspada - potrebna prelazna Vlada i novi izbori"\nPolitički analitičar Cvijetin Milivojević kaže da razlog zašto nema Vlade tri meseca nakon izbora zna samo jedan čovek - Aleksandar Vučić.\n- Taj čovek to ne želi da podeli sa nama, građanima, niti sa svojim najbližim saradnicima. Ja bih voleo da je taj čovek koji zna odgovor zašto nema Vlade, shvatio da su izbori koje je on organizovao 21. juna bili ne samo nelegitimni nego nelegalni, da je shvatio da tako piše u Ustavu Srbije, da je njegova obaveza bila da te izbore raspiše, odnosno da oni budu završeni do 3. juna, jer mandat narodnog poslanika i celog skupštinskog saziva traje četiri godine, ni dan više, ni sekund više. Taj datum je istekao 3. juna, dakle, predsednik je raspisao izbore u protivustavno vreme, prema tome, posledica takvih izbora ne može da bude legalan i legitiman parlament, nego je parlament oktroisan - rezultat nije izborna volja građana, nego rezultat političke volje predsednika republike, koji je usput i predsednik SNS, što je isto protivustavno - smatra Milivojević.\nMilivojević se nada da je Vučiću došlo neko proviđenje i da zato "oteže" sa Vladom.\n- Da je to tako evo još dva dokaza. On je pre mesec dana rekao da ćemo imati vanredne parlamentarne izbore najverovatnije već za godinu i po dana, da će ih spojiti sa redovnim predsedničkim i redovnim beogradskim izborima, objasnio je zašto još ne formira Vladu jer zna da će to biti potrošna Vlada, a zašto je tako - tako je jer je to posledica nelegalnih i nelegitimnih izbora. Da sam ja u pravu pokazuje još jedan detalj, Srbija se u mnogo čemu gadi da podrži spoljnu politiku Evropske unije, ali je zato kad je pozvana iz Brisela podržala deklaraciju EU o osudi nedemokratkih izbora u Belorusiji, a to je uradila da se Brisel ne bi dosetio da istu takvu deklaraciju ne napiše i apropo nelegalnih i nelegitimnih izbora u Srbiji. I još jedna bitna stvar je da predsednik treba da se povuče sa mesta predsednika stranke, Ustav kaže da predsednik republike ne može da obavlja drugu javnu funkciju - smatra Milivojević.\n- Kad pogledam ovu turbulenciju nakon Vašingtona i ovo prepucavanje sa SPS, mislim da se Vučić sad pozicionira u odnosu na Ruse i da hoće da SPS-u da što manje, ali da ih ipak zadrži u Vladi kao signal Rusima da je Srbija i dalje posvećena Rusiji. Sa druge strane, na unutrašnjem planu, Vučić odugovlačenjem disciplinuje frakcije unutar SNS, čime svesno ili nesvesno gradi kult ličnosti, jer su sada sve oči uprte u njega, a država funkcioniše i bez Vlade. Dakle, poruka koju on ovim šalje je da Srbija može bez Vlade i Skupštine, sve dok je on na kormilu - rekao je za Direktno.rs direktor Međunarodnog centra za studije uprave u Beogradu i profesor političkih nauka na Webster Univerzitetu, politikolog Mladen Mrdalj. (www.direktno.rs, Milka Radović, 15.9.2020)\nОбјавио cvijetin у 11:29


Marko Nastić najavio još jedan Retrospektakl – Luka Beograd - Techno Srbija\nMarko Nastić najavio još jedan Retrospektakl - Luka Beograd\n“Posebni trenuci zaslužuju više od jedne epizode.\nU maju 2018. godine, obeležili smo 20 godina u jednom originalnom konceptu i tom prilikom smo napravili jedinstveni muzički dogadjaj koji je okupio generacije DJ-eva i publike na jedno mesto.\nNakon dvogodišnje pauze, odlučili smo da RETROSPEKTAKL ponovimo u maju 2020. godine kada ćemo ponovo provesti publiku kroz jedinstveno klupsko iskustvo.\nRETROSPEKTAKL je nadmašio sva naša očekivanja i žurka je ostala upamćena po vajbu upotpunjenom jedinstvenom muzičkom strukturom, gde su se smenjivali neki od najvećih hitova koji su obeležili prethodnih 20 godina elektronske muzike.\nBiće mi velika čast da ponovo budem host Retrospektakla 2020 koji želimo da pretvorimo u revijalni skup domaće scene elektronske muzike, sa ciljem da jednom godišnje okupimo sve drage ljude na jedno mesto.\nU maju 2020. ponavljamo susret disk džokeja koji su stvarali našu scenu i publike koja ih je pratila sve ove godine, a ovom prilikom mogu da najavim i produkciju dogadjaja koja će Retrospektakl podići na jedan potpuno novi nivo.\nStart 23. maj u 21:00 h\nEnd 24. maj u 07:00 h\nMesto Luka Beograd\n← Dada Life večeras poziva na Virtual House Party i “Najveću borbu s jastucima ikada”\nSofija Knežević : Jazz muzika kao život →